رێگاي ئێوه ئابوري » په که که و پرسي کورداني ھه رێمي کوردستان\nکرمانج عزه ت قائم مقامي ناوچه ي سۆران له ھه رێمي کوردستان وتي: تورکيا له سنووره ھاوبه شه کاني له گه ڵ ھه رێمي کوردستان ده ستي به جووڵه کردووه و ئه مه ش به بۆنه ي بووني په که که يه له ناوچه که دا که بۆته ھۆي ئه وه ي سه دان گوند ئاوه دان نه کرنه وه. ئه م گوندانه ھيچ چه شنه خزمه تگوزاريه کيان نييه. ماوه يه ک پێش ئێستا لاشه ي گه نجێک له سنوور بينرايه وه که ھاتبوو بۆ ئه و ناوچانه و ماڵباته که ي ده ڵێن په که ک کوشتوويه. ماوه يه کي تورکيا له سنووره کان ده ستي به جووڵه کردووه و تا قووڵايي 5 کيلۆمه تر ھاتۆته نێو خاکي ھه رێمه وه و ئه م ناوچه يه ش له ژێر چاودێري په که که دايه.\nھێمن سوله يمان وته بێژي پۆليسي دھۆکيش ده ڵێت: ئه و گه نجه به ده ستي په که که کوژراوه.\nکرمانج عزه ت له درێژه ي وته کانيدا ده ڵێت: په که که گونده کاني داگيرکردووه و له به ھارانيش دا رێگا نادات خه ڵک بڕوات بۆ باخه ره زه کانيان و به رھه مه کاني ديکه يان. به ڵام ئه مه ھه مووي نييه. له رۆژاني رابردوودا په که که و باڵه کاني وتوويانه به رپرسياريان له شه نگاڵ ته واو بووه و و ئه وه ده ڕۆن! ئاژانسه کاني ھه واڵ له ناوچه که له مباره يه وه نووسيوويانه که په که که درۆ ده کات و ئه مه بۆ ئه وه ي وتووه که تورکيا ھێرشي له سه ر نه کات. به ڵام ھه واڵه کان ده ڵێن که ھێزه کاني په که که له شه نگاڵ گوێيان به بڕياره که ي په که که نه داوه و بۆيه کێشه ي گه وره له نێوانيان دروست بووه و ئه م ناکۆکيه واي کردووه که ته قه لێک بکه ن و دووانيان بريندار بن. سه رچاوه خۆجێيه کانيش ده ڵێن يه کێک له ئه نداماني په که که له شه نگال به نێوي عه گيد بريندار بوو و گواستراوه ته وه بۆ نه خۆشخانه. واي پێده چێت تورکيا سووربێت بۆ ده رکردني په که که له ھه رێمي کوردستان تا بيانگه ڕێنێته وه بۆ شاخ و ئه مه لێکترازاني زۆري له نێو خۆي په که که دا به دواي خۆي دا دێنێت.\nبرچسب ها : پژاك , په‌كه‌كه , دهوك , سيده‌كان , کوردستان , هه‌رێم


کوردیپێدیا - 00-03-1991\n📅 00-03-1991 ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\n- رێکخراوی پەناهاندەکانی سەربە نەتەوە یەکگرتووەکان، یارمەتیی ئاوارە کوردەکانی پاکستانی کەمکردەوە، کە پێشتر یەکێک 1.450 روپیەی وەردەگرت، بەڵام کردیان بە هەزار، بۆ ئەوەی ئاوارەکان ناچار بکەن بگەڕێنەوە.\n- چوونی مەسعود بارزانی بۆ سەرکردایەتیی یەکێتی لە قاسمە رەش، کە چەند کۆبوونەوەیەکی دوولایی سازدرا بۆ پێکهێنانی لیژنەیەک لە پارتی و یەکێتی بۆ دانانی پڕۆژەی ئەگەرەکان.\n- دەرچوونی ژمارە 1ی گۆڤاری ژیان لە شاری کۆڵنی ئەڵمانیا.\n 📕 پەڕتووک | 🏳 کوردیی ناوەڕاست | فڕه‌نسۆ هه‌ریری - بۆ ئه‌وه‌ی مێژوو به چه‌واشه‌یی نه‌نووسرێ - پرسیار و وه‌ڵام - له بڵاوکراوه‌کانی پدک - هاوینه‌هه‌واری پیرمام - هه‌ولێر - 1995. لاپەڕە: 29\n 📒 گۆڤار | 🏳 کوردیی ناوەڕاست | میدیا - یانه‌ی کوردی له ئه‌مسته‌ردام (میدیا) - ژ3 - ژولایی 1991 - هۆڵندا. لاپەڕە: 8


دەوامی فەرمانبەرانی حكومەتی هەرێم زیاد دەكرێتەوە – تۆڕی میدیایی خەڵک\nدەوامی فەرمانبەرانی حكومەتی هەرێم زیاد دەكرێتەوە\n2019/03/11 - 10:54 AM\nحكومەتی هەرێمی كوردستان دەوامی فەرمانگە و فەرمانبەران ئاسایی دەكاتەوە بۆ پێش قەیرانی دارایی و بڕیاری پاشەكەوتی مووچە.\nبەپێی زانیارییەكان وەزارەتی دارایی و ئابووری لە چەند ڕۆژی ئایندەدا نووسراوێك ئاڕاستەی سەرجەم فەرمانگەكان دەكات بۆ ئاساییكردنەوەی دەوام و لابردنی ئۆفی زیادە و هاوكاری فەرمانبەران كە پێشتر بەهۆی پاشەكەوتی مووچەوە دەكرا.\nبەپێی بڕیاری نوێ دەوامی فەرمانگە و فەرمانبەران لە كاتژمێر 8ی بەیانی تاكو 3ی پاشنێوەڕۆ دەبێت.\nلەوبارەیەوە ئایدن مەعروف، ئەندامی پەڕلەمانی كوردستان لە فراكسیۆنی بەرەی توركمانی بە (خەڵك)ی ڕاگەیاند، دوای ئاسایی كردنەوەی دۆخی مووچە و لابردنی پاشەكەوت، باشترە دۆخی دەوامیش ئاسایی بكرێتەوە.\nدەشڵێت “لە كاتی قەیرانی داراییدا ئاسانكاری بۆ فەرمانبەران كرابوو، بەڵام دوای نەمانی پاشەكەوت دەبێت دەوامیش ئاسایی بكرێتەوە و لە كاتژمێر 8 تا كاتژمێر 3 دەستپێبكاتەوە و بابەتی دەوام و مووچە بچێتەوە دۆخی پێشووی”.\nلە ماوەی سێ ساڵی ڕابردوودا بەهۆی قەیرانی داراییەوە دەوامی فەرمانبەران كرابوو بە 2 تا 3 ڕۆژ لە هەفتەیەكدا و ڕۆژانە 3 بۆ 4 كاتژمێر و لە هەندێك فەرمانگە كەمتریش دەوام دەكرا، ئەمەش بەشێك لەكاری فەرمانگەكان و مامەڵەی هاووڵاتیانی پەكخستبوو.\nوەزیری شارەوانی: پڕۆژە خزمەتگوزارییەكان دەستپێدەكەنەوە\nكۆنفڕانسی بزووتنەوەی ئیسلامی بۆ بەخۆداچوونەوە دەستیپێكرد


هێزی پیكەنین بەرامبەر بە هێزی ووشە \nستەمكاریی چیە؟ جگە لە بەردەوام نەهیشتنی پانتایی پێكەنین‌و شادی‌و پڕكردنی بە دڵەڕاوكێ‌و خەمباریی.\nستەمكارەكان هەمیشە بەو فەزا خەمبارانەدا دەناسرێنەوە كە بەردەوام بە كۆمەڵگادا بڵاوی دەكەنەوە لە ترس‌و تۆقاندن‌و كوشتن‌و بڕین‌و نەهێشتنی پانتایی شادی، بەڵام وەك میشیل فۆكۆ گوتویەتی «لە كوێ دەسەڵات هەبوو هەر لەوێش بەرگری هەیە». كەواتە «هەر قاقای پێكەنینێك تێكشكاندنی ئەو كلتورە بێدەنگ‌و غەمگینەیە كە ستەمكار بەسەر كۆمەڵگادا دەیسەپێنێت».\nپێكەنین‌و نوكتە‌و گاڵتەجاڕیی شێوازێكی دیالۆگە، كە سانسۆر ناكرێت، نە بە چاو و گوێی ستەمكار نە بە مێشك‌و بیركردنەوەی فەیلەسوف.\nفۆكۆ، راستی گوتووە: كاتێك «هەموو بیركردنەوەكان دەربارەی دیكتاتۆر‌و كورسییەكەی دەستەوستان دەوەستن، تەنها راڤەیەك كە ئەو دۆخە هەڵیدەگرێت بریتیە لە پێكەنین» . كاتێك دەیان ساڵ ئامرازەكانی بەرەنگاربوونەوە لە نووسین‌و قسەكردن ناتوانن بەرەنگاری دیكتاتۆریەت ببنەوە، ئەوكات ئیتر دەبێت شوێنەكە جێبهێڵرێت بۆ پێكەنین» (پێكەنین‌و جنێو)، (پێكەنین‌و نوكتە)،(پێكەنین‌و شاردنەوەی گرێی دەروونی) كۆمەڵێك شتی زۆر لەیەكتر جیاوازن. ئیشی پێكەنین تەنها جنێودان‌و سوكایەتی كردن نییە، بەڵكو ئەوەیە بزانین كە :-\nپێكەنین، بەتەنها جوڵەیەكی خۆنەویستانەی ماسولكەیی نییە، كە چەناگەو شەویلگەكان بەشێوەیەكی كاتی بكاتەوە، وەزیفەی سەرەكی پێكەنین بریتیە لە ئاگاهی‌و لە هۆشیاری دان.\nپێكەنین ئەگەر مەعریفەیەكی قوڵ یان باكگراوندێكی گەورەی رۆشنبیری لە پشتەوە نەبێت، ئەوكات لەبری ئەوەی تیرەكەت ئامانجەكە بپێكێت بە پێچەوانەوە خودی خاوەنەكەی دەكاتە كەرەستەی پێ رابواردن. بەمانایەكی تر ئەو شمشێرەی كە بەدەستتەوەیە بۆ راوەشاندن‌و یاری كردن‌و بەرگری كردن ئەگەر شارەزاییەكی قوڵی لەپشتەوە نەبێت، ئەوكات (پێكەنین) لەبری ئەوەی بەرامبەرەكەت ببڕێت، خۆت بریندار دەكات، چونكە پێكەنین‌و (هۆشیاری پێكەنین) جگە لەوەی (پیاو)ی خۆی دەوێت، وەك عەزیز نەسینش دەڵێت (ئەم كارە پیاوی گەورەشی دەوێت لێی تێبگات.\nئەگەر دیقەت لە فیلمی (the great dictator) بدەین، زۆر بەئاسانی ئەوەمان پێدەڵێت: نازیەت‌و خودی هیتلەر پێش ئەوەی بە دەستی سوپای هاوپەیمانان‌و سوپای سووری سۆڤیەت بشكێت، چاپلن بە هونەرە گاڵتە ئامێزەكەی شكۆی ئەو كابرا ترسناكەی شكاند .هێتلەر هێشتا لە گۆرەپانی بەرلین ئاگر لە زاری دەهاتە دەرەوە، كاتێك جاپلن كردی بەكەرەستەی پێ رابواردن. ئەگەر ئەمریكا لە رووی سەربازیەوە خەڵكیان لە چنگی هێتلەر رزگار كردبێت، ئەوا چاپلن لەرووی سایكۆلۆژی‌و رۆحییەوە ئەو كارەی كرد، كەواتە هیچ شتێك لە دەرەوەی پێكەنین نییە، هیچ كەسێكیش لەوە بەدبەختتر نییە كە دەبێتە كەرەستەی پێ رابواردن، بەڵام رابواردنێك كە پاڵپشت بێت بە (زمان زانین و یاری كردن بە وشەو هونەری وەڵامدانەوە‌و تێكستی قوڵی فیكری، نەك قسەی سەرپێی‌و جنێودان‌و هەڵچوونی كاتی.\nدیكتاتۆرەكان دەبێت چەند نەگبەت بن، ئەو كاتەی لە بری ئەوەی مەحكوم بن بە لێكدانەوەی وشەی ناو كتێبەكان، مە حكوم دەبن بە كەرەستەی پێ رابواردن‌و پیكەنین. ئامانجی سەرەتایی‌و كۆتای پێكەنینش هیچ نیە، جگە لە ئاگایی دان. پێكەنینێك كە پاڵپشت بوو بە مەعریفەیەكی قوڵ دەتوانێت نەك دیكتاتۆریەت بروخێنێت، بەڵكو بەردیش بخاتە جووڵە.


CHRA.TV - به‌رده‌می ده‌رگاكانی به‌رپرسان چۆل كه‌ن راگه‌یاندكار به‌پیشه‌ی خۆیه‌وه جوانه ...\nبڵاوكراوەتەوە لە شەممە, 04 ئاب 2012 07:01\nبه‌هێز و بێ كه‌م وكورین بۆیه راگه‌یاند كاری وا له‌ئێستادا ئه‌بینرێن له‌تی ڤی و مالپه‌ر ورادیۆ و رۆژنامه‌كان به‌شێكیان له‌گه‌ل رێزم بۆ به‌شه‌كه‌ی تر له پیاهه‌ڵدانن بۆ به‌رپرسانی وه‌رزشی ئه‌ممه له‌پێنا و چی ؟؟؟؟؟؟؟؟؟؟؟؟ ...ئه‌مه‌وێت بێمه سه‌ر باسه‌كه‌م له‌گه‌ل رێزم بۆ به‌شێكی راگه‌یاندكاری وه‌رزشی كه خاوه‌ن پێگه‌یه‌كی شه‌خسی به‌توانان و راگه‌یاندكاری به‌تواناو خاوه‌ن كه‌سایه‌تیه‌كی به‌هێزن به‌وه‌ی له‌به‌رده‌م ده‌رگای به‌رپرسانیان نه‌داوه بۆ كاری ماددی وه‌یان له‌پێناوسه‌فه‌رێك نامه‌وێت له‌سه‌ر ئه‌م به‌رێزانه بدوێم چونكه ئه‌ممان له‌م پێگه‌یه‌دا خاوه‌ن كه‌سایه‌تیه‌كی به‌تواناو خۆشه‌ویستن و پێویست به‌ناو هێنانیش ناكات ئه‌ممان له‌نێو كۆمه‌لگای وه‌رزشی كوردیدا جێگای رێزن .....\nئه‌وه‌ی ئه‌مه‌وێت باسی بكه‌م به‌كورتی به‌شێكی تر هه‌یه له‌راگه‌یاندكارانی كوردی وه‌رزشی له‌به‌رده‌می ده‌رگای به‌رپرسانی وه‌رزشی ئه‌بینرێن له‌پێناو ئه‌وه‌ی پێی بوترێت كورێكی چالاكه و له‌پێناو به‌ده‌ست هێنانی به‌رژه‌وه‌ندیه تایبه‌تیه‌كانی له‌بواری ماددی له‌لایه‌ن به‌رپرسانی وه‌رزشیه‌وه له‌هه‌مان كاتدا له‌رێی كاره تایبه‌تیه‌كانی جه‌نابی راگه‌یاندكار ئه‌یه‌وێت ماوه ماوه گه‌شته سه‌فه‌ریش بكات ........\nراگه‌یاندكار ئه‌بێت له‌لایه‌ن هه‌واداری وه‌رزشیه‌وه جێی رێز بێت جێی ده‌ست خۆشی بێت راگه‌یاندكار ئه‌بێت له‌لایه‌ن هه‌واداری وه‌رزشیه‌وه به‌پێشه‌نگ كار دابنرێت ..راگه‌یاندكاری وه‌رزشی له‌به‌رده‌می ده‌رگای به‌رپرسانی وه‌رزشی به‌كاری تایبه‌ت بۆیان به‌ده‌رخستنیان له‌رێی راپۆرت و به‌رنامه‌ی تایبه‌تی بۆیان له‌تیڤیه‌كان روویه‌كی ناشیرن ئه‌ده‌ن به‌خۆیان له‌و كارو كرداره تایبه‌تیانه‌ی كه جه‌نابی راگه‌یاندكار دوور له ئه‌ته‌كێتی كاری رۆژنامه‌وانی له‌خزمه‌تی جه‌نابی به ر‌پرسی وه‌رزشی ئه‌بێت له‌بری ره‌خنه بۆ به‌ره‌و پێش بردن ستایش و پیاهه‌لدان سه‌ردێری كاره تایبه‌تیه‌كانی جه‌نابی راگه‌یاندكاری وه‌رزشیه بۆ جه‌نابی به‌رپرس له‌پێناو ...........؟؟؟؟؟\nله‌كۆتادا پێویسته راگه‌یاندكاری وه‌رزشی به‌پیشه‌ی خۆیه‌وه كاری راگه‌یاندن ئه‌نجام بدات و كاری تایبه‌تی له‌پێناو به‌رژه‌وه‌ندی ماددی له‌په‌نای كاری رۆژنامه‌وانی ئه‌نجام نه‌دات . پێویسته راگه‌یاندكاری وه‌رزشی كوردی له‌كاتی خۆی له‌كاتی كه‌م وكورتیه‌كانی به‌رپرسانی وه‌رزشی له‌كار و چالاكیه‌كان ره‌خنه‌ی توند ئاراسته‌ی به‌رپرسانی وه‌رزشی بكه‌ن به‌ئامانجی به‌ره‌و پێش بردنی وه‌رزشی كوردستان و كاراكردنی زیاتری ده‌زگا وه‌رزشیه‌كان. له‌كاری باشیش با ئاماژه‌ی پێ بكرێت به‌لام له‌پێناو مادده و له‌پێناو به‌رژه‌وه‌ندی تاكه كه‌سی روویه‌كی ناشیرن ئه‌دات به‌خۆیی بۆیه له‌ده‌رگای به‌رپرسانی وه‌رزشی وه‌رنه ده‌ر و كاری پیرۆزی خۆتان وه‌ك خۆیی به‌ئه‌نجام بگه‌یه‌نن .. كه‌م و كورتی زۆره له‌ده‌زگا وه‌رزشیه‌كانی كوردستان بابه‌تی ره‌خنه و ووتار و راپۆرتی تایبه‌ت بكه‌ن له‌سه‌ر ده‌زگا وه‌رزشیه‌كان له پێناو به‌ره‌و پێش بردن و نه‌مانی كه‌م وكورتیه‌كان و چاكسازی كردن . با پێداهه‌ڵدان به‌س بێت كاری خۆتان وه‌ك خۆیی ئه‌نجام بده‌ن بۆ ئه‌وه‌ی روویه‌كی ناشیرن وه‌رنه‌گرن ...\nله‌كۆتادا وه‌ك له‌سه‌ره‌تادا ووتم به‌شێكی راگه‌یاندكاری باشمان هه‌یه هه‌میشه به‌ره‌خنه جوانه‌كانیان و بابه‌ته بنیاننه‌ره‌كانیان كاری باشیان كردووه و توانیویانه پێگه‌یه‌كی باش له‌نێو دلی هه‌واداری وه‌رزشی دروست بكه‌ن جێی ده‌ست خۆشی و سوپاسه .. به‌لام ئه‌وه‌ی جێی نیگه‌رانیه ئه‌وه‌یه راگه‌یاندكاری ترمان هه‌یه له‌بری ره‌خنه‌ی بونیاتنه‌ر له‌پێناو به‌ره‌و پێش بردن ی زیاتر و چاكسازی كردن له‌ده‌زگا وه‌رزشیه‌كانی كوردستان هه‌میشه به‌دوای ئه‌وه‌ی له‌راپۆرت و به‌رنامه تایبه‌ت و ووتاره‌كانی ناوی به‌رپرسانی وه‌رزشی بهێنێت و به‌سه‌ر شان و بالیاندا هه‌لبدات به‌ووته‌ی جه‌نابی راگه‌یاندكار بێت هیچ كه‌م كورتیه‌ك له‌نێو ئه‌و ده‌زگایانه بوونی نیه به‌داخه‌وه ..........................\nكاری باشیش به‌ئه‌نجام گه‌یاندراوه له‌لایه‌ن ده‌زگا وه‌رزشیه‌كانی كوردستانه‌وه جێی سوپاس و ده‌ست خۆشیه و ماندوو بونیان لێ بكرێت پێویسته به‌لام له‌هه‌مان كاتدا كه‌م و كورتیشی لێیان به‌دی ئه‌كرێت به‌هیوای كاری باشتر له‌لایه‌ن به‌رپرسانی وه‌رزشی له‌پێناو به‌ره‌و پێشچوونی وه‌رزش له‌كوردستان ...................


بڕیاره سبه‌ینێ كۆبوونه‌وه دواخراوه‌كه‌ی ئه‌نجومه‌نی نوێنه‌رانی عێراق به‌ڕێوه‌بچێت\nكۆبونه‌وه‌كه‌ی ئه‌نجومه‌نی نوێنه‌رانی عێراق بۆ ته‌واوكردنی كابینه وه‌زارییه‌كه‌ی عادل عه‌بودلمه‌هدی شكستی هێناو, سه‌رۆكایه‌تی په‌رله‌مانی عێراقیش دانیشتنه‌كه‌ی بۆ پێنجشه‌ممه‌ی داهاتوو دواخست.\nسه‌لیم شوشكه‌یی سه‌رۆكی فراكسیۆنی كۆمه‌ڵی ئیسلامی له ئه‌نجومه‌نی نوێنه‌رانی عێراق به‌په‌یامی ڕاگه‌یاند: به‌هۆی ناكۆكی فراكسیۆنه‌كان له كاندیده پێشنیاركراوه‌كانی عه‌بدولمه‌هدی بۆ وه‌زاره‌ته بێ وه‌زیره‌كان پاش چه‌ندجارێك له ڕاگه‌یاندنی ده‌ستپێكردنی كۆبونه‌وه‌كه له‌لایه‌ن ده‌سته‌ی سه‌رۆكایه‌تی په‌رله‌مانی عێراقه‌وه به‌ڵام نه‌توانرا نیسابی یاسایی كۆبكرێته‌وه, به‌وهۆیه‌وه زیاد له جارێك دانیشتنه‌كه دواخرا.\nسه‌رۆكی فراكسیۆنی كۆمه‌ڵێ ئیسلامی وتیشی: فراكسیۆنه‌كانی كۆمه‌ڵ و یه‌كێتی و نه‌وه‌ی نوێ و ئیسلاح و سائیرون و گۆڕان و یه‌كگرتوو و نه‌سر بایكۆتی دانیشتنه‌كه‌یان كردووه.\nبه‌پێی زانیارییه‌كان یه‌كێتی له‌سه‌ر وه‌رگرتنی وه‌زیری داد سوره‌و ئه‌مڕۆش وه‌فدێكی باڵای ئه‌و حیزبه بۆ كۆكردنه‌وه‌ی پشتیوانی فراكسیۆنه‌كان بۆ كاندیدی حیزبه‌كه‌یان له ئه‌نجومه‌نی نوێنه‌ران بوون و ڕه‌تی حاكم دارا نوره‌دین ده‌كه‌نه‌وه كه پارتی وه‌ك كه‌سێكی بێ لایه‌ن بۆ پۆستی وه‌زیری داد كاندیدی كردووه.\nهه‌روه‌ها له دواین ساتی دواخستنی دانیشتنه‌كه شه‌ڕ و پێكهه‌ڵپژان له نێوان ئه‌ندامی ئه‌نجومه‌نی نوێنه‌ران ڕوویدا و ململانێی سه‌ره‌كی لایه‌نه‌كانیش له‌سه‌ر فالح فه‌یاز كاندیدی وه‌زاره‌تی ناوخۆیه.\nلایخۆشیه‌وه سه‌رۆكوه‌زیرانی عێراق له كۆنگره‌یه‌كی ڕۆژنامه‌نوسیدا بارودۆخی په‌رله‌مانی عێراقی به فه‌وزا ناوبرد و ڕه‌تیشتكرده‌وه لیستێكی نوێی كاندیده‌كان بۆ وه‌زاره‌ته به‌تاڵه‌كانی دیاریبكات و ڕایگه‌یاند:\nچاوه‌ڕوانی سه‌رۆكایه‌تی په‌رله‌مان ده‌كه‌ن بۆ دیاریكردنی واده‌ی دانیشتن و ڕێككه‌وتنی لایه‌نه‌كان له‌سه‌ر ئه‌و كاندیدانه.\nدوابه‌دوای پشێوییه‌كان و بایۆتی زۆرینه‌ی فراكسیۆنه‌كان و جێهێشتنی باڵه‌خانه‌ی په‌رله‌مان له‌لایه‌ن سه‌رۆك وه‌زیران و كاندیده‌كانی سه‌رۆكی په‌رله‌مانی عێراق دانیشتنه‌كه‌ی بۆ پێنجشه‌ممه‌ی داهاتوو دواخست.


لقی هەڵەبجەی یەکێتی زانایان بەشداری هەڵمەتی بەرەنگاربونەوەی توندوتیژی خێزانی دەكات\nبه‌رواری دابه‌زاندن: 05/12/2021 : 14:23:48\nسەرلەبەیانی ئەمڕۆ شەممە بەرواری 2021/12/4 لقی هەڵەبجەی یەکێتی زانایان بەئامادەبونی بەڕێزان مامۆستاعبدالحمید حمەفرج بەرپرسی لق و مامۆستا ٲحمد محمد جێگری لق و ژمارەیەک لە کارگێڕانی لق و بەرپرسی ناوچەکانی هەڵەبجەو سیروان و هەورامان و مامۆستا یانی سنوری لقی هەڵەبجەی یەکێتی زانایان کۆڕێکیان سازکرد بۆ بەڕێز (ڕائد بورهان ٲحمد) بەڕێوەبەری بەڕێوەبەرایەتی توندوتیژی دژی ژنان و خێزان ، بەڕێزیان تیشکی خستەسەر ئەوهۆکارانەی کەدەبنە هۆی توندوتیژی لەناوخێزانداو داتاکانی ساڵانی 2014 تــــــــا ساڵی 2020 خستە ڕوو .\nلەبەشێکی تری کۆڕەکەدا مامۆستایانی ئامادەبوو تیشکیان خستە سەر ئەو هۆکارانەی کەدەبنە هۆی توندوتیژی و چارەسەر کردنی کێشەکان بەڕێگەی گونجاو .\nلەلایەن خۆشیەوە بەڕێز ڕائد بورهان زۆر سوپاسی پێشنیارەکانی زانایان و ئامادەبونی کردن ... هیوای سەرکەوتن بۆهەمولایەک دەخوازین و کۆمەڵگامان دوربێت لەهەمو توندوتیژی و ناخۆشییەک ...\nژماره‌ی سه‌ردان : 9427942


پارێزگای سلێمانی 2020-02-20\n- ڕۆژی 22ی شوباتی ساڵی 1512ی زایینی، دەریاوان و دۆزەرەوەی ئیتاڵی (ئەمیریگۆ فیسبوچی) كۆچی دوایی كردووە كە ڕۆڵی هەبووە و لە دۆزینەوە و ئاشكراكردنی چەندین شوێنی گرنگی جیهاندا.\n- ڕۆژی 22ی شوباتی ساڵی 1732، (جۆرج واشنتۆن) یەكەم سەرۆكی ویلایەتە یەكگرتووەكانی ئەمریكا لە دایك بووە كە ڕۆڵی سەرەكیی هەبووە لە دروستكردنی ویلایەتە یەكگرتووەكاندا.\n- ڕۆژی 22ی شوباتی ساڵی 1788، فەیلەسوفی بەناوبانگی ئەڵمانی (ئارسەر شۆبنهاوەر) لە دایك بووە كە لە ماوەی ژیانیدا چەندین چەمكی فەلسەفیی داڕشتووە و یەكێك بووە لەو كەسانەی بڕوای بە عەبەسییەت و ڕەشبینی هەبووە و هیچ بڕوایەكی بە هیوا و ژیان نەبووە.\n- ڕۆژی 22ی شوباتی ساڵی 1912، هێزەكانی (سالار دەولە) پەلاماری شاری كرماشانی خۆرهەڵاتی كوردستانیان دا و دوای شەڕێكی سەخت دەستیان بەسەردا گرت.\n- لە میانی ڕاپەڕین و ناڕەزایەتییەكانی گەلی كورد بەرامبەر بە حكومەتی ئێران و ئەو هەوڵانەی بۆ سەركوتكردنی موسڵمانەكان دەدرا، ڕۆژی 22ی شوباتی ساڵی 1918 فەرمانداری ورمێ و نوێنەرانی ئەمریكا و ڕوسیا و فەرەنسا كۆبوونەوە بە مەبەستی ئارامكردنەوەی شاری ورمێ، بەڵام بەهۆی ئەوەی نوێنەری كورد لەو كۆبوونەوەیەدا نەبوو هیچ ئەنجامێكی لێنەكەوتەوە بەو هۆیەوە شەڕێكی گەورە لە نێوان موسڵمان و مەسیحییەكانی ورمێدا ڕوویدا.\n- ڕۆژی 22ی شوباتی ساڵی 1943، (هۆرست كۆلەر)ی ڕاویًَژكاری ئەڵمانیا لە دایك بووە كە یەكێكە لە سەركردە دیارەكانی ئەڵمانیا و رۆڵی زۆری بینیوە لە پێشخستنی ئابوریی وڵاتەكەیدا.\n- ڕۆژی 22ی شوباتی ساڵی 1944، وەفدێكی كورد سەردانی شاری بەغدادیان كرد و لەگەڵا بەرپرسانی عێراقدا كۆبوونەوە كە لە نێوان وەفدەكەی كورددا (مەلا مستەفای بارزان و فەتاح ئاغای هەركی) هەبوون، ئامانج لە كۆبوونەوەكەش دۆزینەوەی ڕێگەچارەیەك بوو بۆ كۆتاییهێنان بە كێشەی نێوان كوردی باشور و دەوڵەتی عێراق.\n- ڕۆژی 22ی شوباتی ساڵی 1958، كۆماری عەرەبیی یەكگرتوو لە نێوان سوریا و میسردا ڕاگەیەندرا كە تێیدا (شوكری قوەتلی) سەرۆكی سوریا سازشی بۆ (جەمال عەبدولناسر)ی سەرۆكی میسر كرد بەڵام پاش ماوەیەك یەكگرتنەكە هەڵوەشایەوە.\n- ڕۆژی 22ی شوباتی ساڵی 1972، شێخ (خەلیفە بن حەمەد ئالسانی) كودەتایەكی سپیی بە سەر شێخ (ئەحمەد بن عەلی ئالسانی)ی ئامۆزایدا ئەنجامدا و لە كورسیی دەسەڵاتی دوورخستەوە خۆیشی بووە میری نوێی قەتەر.\n- ڕۆژی 22ی شوباتی ساڵی 1973، یەكەم زانكۆی حكومی لە میرنشینی قەتەر كرایەوە بە ناوی زانكۆی قەتەر.\n- ڕۆژی 22ی شوباتی ساڵی 1974، كۆنگرەی لوتكەی وڵاتانی ئیسلامی لە شاری لاهوری پاكستان دەستی بە كارەكانی كرد كە تێیدا وڵاتانی ئەندام ڕەوشی جیهانیان تاووتوێ كرد و چەند پەیماننامەیەكی نێودەوڵەتییان بۆ وڵاتانی موسڵماننشین دەركرد.\n- ڕۆژی 22ی شوباتی ساڵی 1986، وەزارەتی ناوخۆی ئیسپانیا مۆڵەتی كاركردنی دا بە پارتی دیموكراتی مەلیلی لە ناوچەكانی سیتە و مەلیلی بۆ ئەوەی وەكو پارتێكی ڕەسمی كار و چالاكیی سیاسی ئەنجام بدات و بەشدارییش لە هەڵبژاردنەكاندا بكات.\n- بە هۆی ئەو پشێوییەی لە بیابانی خۆرئاوای مەراكشدا هەبوو، ڕۆژی 22ی شوباتی ساڵی 1990، ڕێكخراوی نەتەوەیەكگرتووەكان (جۆهانس مانز)ی وەكو نوێنەری نەتەوەیەكگرتووەكان ڕاسپارد بۆ ئەوەی سەردانی بیابانی خۆرئاوا بكات و لە نزیكەوە لە بارودۆخی ناوچەكە بكۆڵێتەوە و ڕاپۆرتێك لە بارەی ڕەوشی دانیشتوانی ئەو ناوچەیە بۆ كۆمەڵی نێودەوڵەتی بەرز بكاتەوە.\n- ڕۆژی 22ی شوباتی ساڵی 2000، هونەرمەند و دەرهێنەری ناوداری میسری (حوسامەدین مستەفا) كۆچی دوایی كردووە كە خزمەتێكی زۆری بە هونەری وڵاتەكەی كردوە.\n- ڕۆژی 22ی شوباتی ساڵی 2003، ڕەوەندی كوردی لە سوید خۆپیشاندانێكی گەورەیان لە شاری ستۆكهۆڵمی پایتەخت ئەنجامدا و تێیدا داوایان لە كۆمەڵگەی نێودەوڵەتی كرد هاوكاریی گەلانی عێراق بكەن بۆ كۆتاییهێنان بە دەسەڵاتی شۆڤێنییانەی ڕژێمی بەعس.\n- پاشنیوەڕۆی ڕۆژی 22ی شوباتی ساڵی 2004، شەپۆلێكی بەفر هەرێمی كوردستان و بە تایبەت ناوچە شاخاوییەكانی گرتەوە كە بە هۆیەوە ڕێگەی چەند ناوچەیەكی شاخاویی و سنوریی بۆ ماوەی چەند ڕۆژێك گیران.\n- ڕۆژی 22ی شوباتی ساڵی 2005، حكومەتی عێراق لەسەر ڕۆشنایی مادەی (140)ی دەستووری عێراق لیژنەیەكی تایبەتمەندی بۆ ئاساییكردنەوەی بارودۆخی كەركوك و ناوچە كێشەلەسەرەكانی دیكە پێكهێنا كە دەواتر ناوەكەی گۆڕدرا بۆ لیژنەی باڵای جێبەجێكردنی مادەی 140.\n- ڕۆژی 22ی شوباتی ساڵی 2006، لە كاتی ڕوماڵكردنی ڕووداو و پێشهاتەكانی ناوخۆی عێراقدا ڕۆژنامەنوس و پەیامنێری كەناڵی ئاسمانیی عەرەبییە (ئەتوار بەهجەت) لەگەڵا ژمارەیەك لە هاوكارەكانی لە سنوری سامەڕای سەر بە پارێزگای سەڵاحەدین لەلایەن ژمارەیەك چەكدارەوە ڕفێنران و دواتر تیرۆركران.\n- ڕۆژی 22ی شوباتی ساڵی 2007، بە هۆی تەقینەوەیەك لەناو هەردوو مەزارگەی (هادی و حەسەن عەسكەری) لە شاری سامەڕای عێراق گومەزی هەردوو مەزارگەكە بە تەواوی كاول بوون و ڕووخان، كە ئەو كارەش بووە هۆی سەرهەڵدانی پشێویی لە نێوان شیعە و سوننەكانی عێراقدا.\n- ڕۆژی 22ی شوباتی ساڵی 2008، شەقامی (موعز) لە ناوچەی ئەزهەری شاری قاهیرەی پایتەختی میسر كرایەوە كە بە گەورەترین مۆزەخانەی كراوەی ئاسەواری ئیسلامیی ئەژمار دەكرێت لەسەر ئاستی جیهان و بەردەوام بە ڕووی گەشتیاراندا كراوەیە.\n- ڕۆژی 22ی شوباتی ساڵی 2009، تەقینەوەیەكی بەهێز لە گەڕەكی (حسێن)ی شاری قاهیرەی پایتەختی میسر ڕوویدا بەهۆیەوە چەندین كوژراو و برینداری لێكەوتەوە كە لە نێوانیاندا چەندین گەشتیاری بیانیی هەبوون.\n- ڕۆژی 22ی شوباتی ساڵی 2012، (عارف تەیفور) جێگری سەرۆكی ئەنجومەنی نوێنەرانی عێراق داوای لە (تارق هاشمی) جێگری سەرۆك كۆمار كرد لە بەردەم دادگادا ئامادە بێت و بێتاوانیی خۆی بسەلمێنێت كە لەلایەن دادگاوە كۆمەڵێك تۆمەتی كردەوەی تیرۆریستیی خرابوونە پاڵا.\n- ئەمڕۆ لە دورگەی (سانت لوسیا)ی خۆرهەڵاتی دەریای كاریبی بە ڕۆژی جەژنی نیشتمانیی لە قەڵەم دەدرێت و بۆنە و مەراسیمی گەورە بەڕێوەدەچێت.


بۆچوون / بیروڕا :: 13/03/2018\nره‌نگه هیچ شتێك وه‌ك حیكایه‌ت كاریگه‌ریى له‌سه‌ر ژیانى ئاده‌میزاد دروست نه‌كات. منداڵ نانوێت هه‌تا دایكى یان نه‌نكى حیكایه‌تێكى بۆ نه‌گێڕێته‌وه، ئیتر با پێشتر بیستبێتیشى و چه‌ندباره بێت.\nگه‌لان له رێى حیكایه‌ته‌كانه‌وه مێژووى خۆیان زانیووه. (ئه‌لیاده) یۆنانى بزواند و ده‌یشوترێت ئه‌سكه‌نده‌رى گه‌وره‌یشى هانداوه.\nتائێستایش (هه‌زار و یه‌ك شه‌وه) له جیهاندا پڕفرۆشترینه، ئه‌گه‌رچى هه‌ندێك كه‌س گومانى له ره‌سه‌نێتى و ره‌گوڕیشه‌ى و ئه‌وه‌یش هه‌یه كه به درێژایى ساڵان بۆى زیاد كراوه و خراوه‌ته سه‌رى.\nكاتێك بۆ یه‌كه‌مجار (هه‌زارشه‌وه) وه‌رگێڕدرا بۆ فره‌نسى، شپرزه‌یى و بارێكى سه‌یرى ده‌روونیى له‌ناو خه‌ڵكیدا نایه‌وه، ئه‌وه بوو Antoine Gallandى وه‌رگێڕه‌كه‌ى نه‌یتوانى به زوویى و به خێراییه‌كى پێویست وه‌ریبگێڕێت، بۆیه خه‌ڵكى په‌لامارى چاپخانه‌كانیان دا و داواى به‌شه‌كانى تریان ده‌كرد.\nپاشان هه‌ر له‌و ساڵى 1709 یه‌دا شتێكى خراپتر روویدا: خه‌یاڵ و بیركردنه‌وه‌ى مسیۆ گالاند ته‌واو بوو. له‌م كاته‌دا گه‌نجێكى حه‌ڵه‌ب-ى له سوریاوه، به ناوى حه‌ننا دیاب گه‌یشته پاریس. بیر و ئه‌ندێشه‌ى دیاب له شه‌هره‌زاد كه‌متر نه‌بوو، بۆیه ئه‌نتۆنیۆ گالاند په‌ناى بۆ برد تا به‌شى تازه‌ى بۆ بنووسێت. ئیتر له‌و خه‌یاڵ و ئه‌ندێشه لاو-ه‌وه، كه‌سێتیى دیكه‌ى جادووگه‌ر له‌دایكبوون، له نموونه‌ى عه‌لادین و عه‌لى بابا و چل دزه‌كه، ئه‌مه‌یش پاریس-ییه‌كانى شادومان كرد.\nیه‌كه‌م نوسخه‌ى به عه‌ره‌بیى چاپكراوى (هه‌زارشه‌وه) له‌پێش سه‌ده‌ى نۆزده‌دا ده‌رنه‌كه‌وتووه، به‌ڵام پێشتر به كۆپیكراوى و له بیره‌وه‌ریدا پارێزراوه و ماوه‌ته‌وه، له‌گه‌ڵ ئه‌وانه‌یشدا كه له ئه‌ندێشه به‌فه‌ڕ و به پیته‌كانه‌وه بۆى زیاد كراوه.\nحیكایه‌ت واى له گوێگر و گوێلێبووه‌كانى كردووه كه هه‌ندێكیان یه‌كتریان خۆش بووێت و رقیان له هه‌ندێكى دیكه‌یان بێته‌وه، خێر و شه‌ڕ. به‌هۆى حیكایه‌ته‌وه گه‌لان كه‌وتوونه‌ته هه‌ڵه‌ى زۆرى پاش و پێش كردنه‌وه. بۆ نموونه له سه‌ده‌كانى ناوه‌ڕاستدا سه‌رگوزشته و حیكایه‌ته‌كانى سوارچاكى و شاسوارى خانه‌دان ده‌ركه‌وتووه، به‌ڵام سوارچاكیى عه‌نته‌ره له‌پێش ئه‌و سه‌رده‌مه‌دا به ماوه‌یه‌كى زۆر ده‌ركه‌وتووه. عه‌نته‌ره به‌وه له هاوشێوه‌كانى جیاده‌كرێته‌وه كه شیعرى وتووه و پشتى به‌خۆى به‌ستووه و خۆى نه‌داوه به ده‌ست شاعیرانى دیكه‌وه، قاره‌مانێتیه‌كانى ده‌گێڕنه‌وه و بریسكه‌ى شمشێره‌كان به ده‌موددانى دره‌وشاوه و خه‌نده و بزه‌ى كچه مام چوێنراوه.\nداستان و حیكایه‌ت و ئه‌فسانه و شانۆگه‌ریى، رۆڵى یه‌كه‌میان له مێژووى گه‌لاندا گێڕاوه، به‌تایبه‌ت له قۆناغه زووه‌كاندا. قاره‌مانى و پاڵه‌وانێتیه‌كان چین ئه‌گه‌ر كه‌سێك نه‌بێت بیانگێڕێته‌وه و باسیان بكات؟ بۆ ئه‌مه شیعر باشتر و له‌پێشتره، ئیتر به ره‌وانى و بێ گرێ و گۆڵى بێت یاخود به هه‌ڕه‌مه‌كى و ره‌شۆكیانه (عامیه) بێت، ئه‌مه‌یش له‌به‌ر ئه‌وه‌ى كاریگه‌رى و شوێنه‌وارى خۆى له ده‌روونى خه‌ڵكیدا جێدێڵێت و هه‌روه‌ها له‌به‌ركردنیشى ئاسانه.\nته‌له‌فزیۆن جێگه‌ى حیكایه‌ت و حیكایه‌تخوانى گرتووه‌ته‌وه، به‌ڵام وه‌زیفه‌كه هه‌ر یه‌كه. له‌و باوه‌ڕه‌یشدام یه‌كێك له كاریگه‌رترین كاره‌كان زنجیره‌ى (فاروق) بووبێت، ئه‌و زنجیره‌یه‌ى به ته‌واوه‌تى ئه‌و وێنه‌یه‌ى هه‌ڵگێڕایه‌وه كه شۆڕشى میسر، به چه‌ندین گرێ، له بیر و زیهنه‌كاندا چاندبووى. ره‌نگه هاوشانى ئه‌مه زنجیره‌ى (ئوم كه‌لسوم) بێت كه له گۆرانییه‌كى جوانه‌وه گۆڕیى بۆ حیكایه‌تێكى زۆر جوانتر. به‌هه‌رحاڵ بیرۆكه‌ى زنجیره‌ییه‌كان له كوێوه هاتوون؟ مافه‌كانى بۆ خاتوو شه‌هرزاد پارێزراون.\nمسته‌فا ئیبراهیم:: 21 کاتژمێر پێش ئێستا


مۆبایلی Mi Mix 3 بە فەرمی بە بوونی Screen Slider و 10 گێگابایت ڕام و زیاتریش نمایشکرا – کەی ئای تی ئێن\nشاومی 25, تشرینی یه‌كه‌م 2018\nلە دوای ماوەیەکی زۆر لە دەنگۆ و دزەپێکردن دەربارەی ئەم مۆبایلە، ئەمڕۆ شاومی بە فەرمی پەردەی لەسەر نەوەیەکی نوێی زنجیرەی می میکس بە ناوی Mi Mix 3 لادا، کە ئەم زنجیرەیە بە دەسپێکی شۆڕشی مۆبایلە بە نزیکی پڕ ڕوونماکان دادەنرێت.\nکۆمپانیای شاومی بە شێوەیەک ئەم مۆبایلە نوێیەی دیزاینکردووە کە باشترین ئەزموونی ڕوونمای پڕ و هەروەها ئەزموونی وێنەگرتن بە بەکارهێنەر ببەخشێت، چونکە می میکس ٣، هەروەکو لە دەنگۆ و ڕیکلامە ناو بە ناوەکانی شاومی بینیمان، خاوەنی ڕوونمایەکی قەبارە ٦.٣٩ ئینجی AMOLED بە ڕوونی FHD+ واتە ٢٣٤٠x١٠٨٠ و بێ نۆچە و کامێرای پێشەوەی دووانە کامێرایە، و هەروەک لە هەمان کاتیشدا هی پشتەوەیشی دووانەیە.\nبە دەستهێنانی ئەم ڕێژە زۆرەی ڕوونما کە ٩٣.٤%یە بە هۆی ئەوەیە ئەم مۆبایلە Screen Sliderـی هەیە، واتە بەشی پشتەوەی بۆ سەرەوە بەرز دەکرێت و دەجوڵێندرێت، کە بەهۆیەوە کامێرا و چەند بەشێکی تر لەسەرەوە مۆبایلەکە دەردەکەون. ئەم سلاید کردنە موگناتیسییە و ٣٠٠ هەزار جار تاقیکردنەوەی بۆ بەرگەگرتن بۆ کراوە، تا بسەلمێندرێت هیچ شتێک لە کاتی سلایدکردنەکە تێکناچێت و ناپچڕێت، ئەمە هەرچەندە من پێم وایە سلاید لە کۆندا زۆر سەرکەوتوو نەبوو، نازانم لە ئێستادا بۆ ئەم بیرۆکەیە دەگەڕێیننەوە و بە چ پێوەرێک لە بیرۆکە کۆنەکە جیاوازە و بەرگەی کاری ڕۆژانەی بەکارهێنەر دەگرێت. شایەنی باسە، دەتوانیت دەنگی جیاجیا بۆ کاتی سلایدکردنەکە و دەتوانێت کرداری جیاجیاشی بۆ دابنێیت، بۆ نمونە، وەڵامدانەوەی پەیوەندی تەلەفۆنی یان کردنەوەی ئەپێک.\nچوارچێوەی ئەم مۆبایلە لە زنجیرە ئەلەمنیۆمی ٧٠٠٠ دروستکراوە لەگەڵ بوونی سیرامیک بۆ بەشی پشتەوەی. ئەم مۆبایلە بە سێ ڕەنگ بەردەست دەبێت، ئەوانیش: سەوزێکی شینباو، یاقوتی شین و ڕەش. هەروەها جۆرێکی تایبەتیش “Forbidden City Palace Museum” کە بە ڕامی ١٠ گێگابایت دەبێت و گرانترینی ئەم زنجیرەیە دەبێت.\nتایبەتمەندییەکانی Mi Mix 3:\nهەروەکو چاوەڕوانکراوە لە مۆبایلە ئاستبەرزەکانی ئەم ماوەیە، می میکس ٣ـیش بە سناپدراگۆن ٨٤٥ بەهێزکراوە بە ڕامی ٦ و ٨ و ١٠ گێگابایت، و بیرگەی تا ٢٥٦ گێگابایت. هەروەها پاتریەکی گونجاویش بە توانستی ٣٢٠٠ ملی ئەمپێر بە بوونی تەکنەلۆژیای خێرا بارگاویکردنەوە. هەروەک مۆبایلەکە پشتگیری لە بارگاویکردنەوەی وایەرلێس دەکات و لەناو پاکەتی مۆبایلەکەش خۆشبەختانە کەلەسەری بارگاوی کردنەوەی ١٠ واتی هەیە.\nلەسەر بەشی پشتەوەی ئەم مۆبایلە، کامێرایەکی دوانە هاوێنەیی هەیە، کە سەرەکیەکەیان ١٢ مێگاپێکسڵە و دووەمیشیان لە جۆری تێلەفۆتۆیی ١٢ مێگاپێکسڵییە کە دووجار نزیککردنەوەی هەیە بۆ کاتی وێنەگرتن. هەروەکو زۆربەی مۆبایلە ئاست بەرزەکان، کامێراکانی خاوەنی دۆخی پۆرترەیت و AI و Studio Lighting و چەندان تایبەتمەندی ترە. کامێرای پێشەوەی ئەم مۆبایلە دوانەییە، کە سەرەکیەکە ٢٤ مێگاپێکسڵە و دانەکەی تر ٢ مێگاپێکسڵە بۆ مەبەستی پێدانی قوڵی Depth بۆ وێنەی Portrait.\nشایەنی ئاماژەیە، کامێرای ئەم مۆبایلە لەگەڵ ڕاگەیاندنی لەلایەن دەستەی DxoMark هەڵسەنگێندراوە و ١٠٣ خاڵی پێدراوە، کە دەتوانن لەم بەستەرەوە بە وردی لەسەر هەڵسەنگاندنەکە بخوێننەوە.\nسەرباری ١٠ گێگابایت ڕام، می میکس ٣ مۆدێلێکی تایبەتی دەبێت پشتگیری لە ڕایەڵەی 5G دەکات، کە ئەم جۆرەیان لە سەرەتای ٢٠١٩ بەردەست دەبێت.\nنرخی ئەم مۆبایلە بەم شێوەیەی خوارەوە دەبێت:\nئەم مۆبایلە هەر ڕاستەوخۆ لە دوای نمایشی بۆ داواکاری پێش وەختە بەردەستە و نرخەکان بە نزیکەیی بریتیین لە:\nڕامی ٦ گێگابایت\_ بیرگەی ١٢٨ گێگابایت= ٤٧٥ دۆلار\nڕامی ٨ گێگابایت\_ بیرگەی ٢٥٦ گێگابایت= ٥٧٥ دۆلار\nڕامی ١٠ گێگابایت\_ بیرگەی ٢٥٦ گێگابایت= ٧٢٠ دۆلار بەڵام چاوەڕوان دەکرێت نرخی لە دەرەوەی چین زیاتر بێت.\nتاگەکان mi MiMix3\nپاشبنەماکانی (Wallpaper) مۆبایلی Mi Mix 3 دابگرە - کەی ئای تی ئێن 7 کانونی یەکەم 2018 / 11:47 AIM:\n[…] زانیاری لەسەر Mi Mix 3 […]


ھەرمێ - ویکیپیدیا، ئینسایکڵۆپیدیای ئازاد\nھەرمێ ، ھەمرۆ (بە ئینگلیزی: Pear) میوەیەکی وەرزی ھاوینەیە و دەوڵەمەندە بە ڤیتامینەکانی A،E،C ھەروەھا کانزای دیکەی وەک، کالسیۆم، ئاسن، مانیزیۆم.. ھتد ئەو مادە فسفۆرەی کە لە ھەرمێدا ھەیە ھاوسەنگی دەمارەکان رادەگرێ و دەبێتە ھۆی ئارامبەخشین بەدەمارەکان. ئەو میوەیە یارمەتی راکێشانی مادەی کالسیۆم دەدات، ھەروەھا نەخۆشی نەرم بوونی ئێسک بەتایبەتی لە ئافرەتاندا کەم دەکاتەوە و بۆ کۆ ئەندامی ھەرس کردن زۆر بەسوودە.\nھەرمێ ئارامبەخشە، تا کەم دەکات، لابەری تینوییەتیە، ئەوانەی کە بەرۆژون پێویستە بەربانگان ھەرمێ بخۆن. ھەروەھا ئەو میوەیە بۆ سووتانەوەی کۆ ئەندامی میز کردن زۆر بەسوودە، ئەو مادە زیانبەخشانەی لەو کۆئەندامەدا کۆبوونەتەوە لا دەبات و بۆ لابردنی بەردی موسڵدان زۆر باشە.\nھەرمێ لەگەڵ ئەوەی شیرینە، بەڵام شیرینەکەی ھیچ زیانێک بۆ ئەوانەی کە نەخۆشی شەکرەیان ھەیە ناگەیەنێت، ھەرمێ کۆلسترۆل کەم دەکاتەوە. ھەروەھا بۆ پاڵاوتنی خوێن و راگرتنی زەختی خوێن باشە. ھەرمێ بە ئاسانی ھەرس دەکرێ، بەشێک لە ھەرمێ کە ھەرس ناکرێ و رەقە، بۆ خاوێن کردنەوەی ریخۆڵەکە بەسوودە و گشت مادە زیادەکان لادەبات. ھەرمێ بۆ دەرمانی سینگ زۆر بە سوودە، گەر ھەندێک تفت بێ بۆ سینگ باشە. پێستی ھەرمێ زیاترین ڤیتامینەکانی لەخۆیدا کۆکردوونەتەوە، ھەربۆیە ھیچ کاتێک ھەرمێ سپی مەکەن و بە پێستەوە بیخۆن. ھەرمێ بۆ جوانکردنی پێست بە سوودە، لە بەھێزکردنی زەیندا کاریگەری زۆری ھەیە.\nسوود و پێکھاتەکان[دەستکاری]\nھەرمێ دەوڵەمەندە بە بڕێکی زۆر ڕیشاڵ ھەروەھا لە پێکھاتەکەیدا ڤیتامینەکانی A،C،K،B2،B3،B6و کانزاکانی وەک کالسیۆم و پۆتاسیۆم و مەگنسیۆم و مەنگەنیز ھەیە.\nھەرمێ مەترسی توشبوون بە شێرپەنجەکانی قۆلۆن و مەمک کەمدەکاتەوە، ھەرمێ چەند ترشییەکی تێدایە کە لە شێرپەنجەی گەدە دەمانپارێزێت، بە خواردنی ھەرمێ ئاستی کۆلێسترۆڵ دادەبەزێنێت، ھەرمێ بە پێداویستییەکی گرنگ دادەنرێت بۆ خانمانی دووگیان و شیردەرد، ئەم میوەیە یارمەتی بەھێزکردنی کۆئەندامی بەرگری\nھەرمێ لە پوکانەوە و کەمپتەوی ئێسکەکان دەمانپارێزێت چونکە پێکھاتەکەی یارمەتی ھەڵمژینی کالسیۆم دەدات.\nتوێکڵی ھەرمێ بەسوودە بۆ تەندرووستی دڵ و بۆرییە خوێنەکان، خواردنی ٢-٣ ھەرمێ لە ڕۆژێکدا چاو دەپارێزێت، ھەرمێ ھەستیاری لەو کەسانەدا درووستناکات کە ھەستیارییان بە ھەندێک میوە ھەیە.\nھەرمێ، ھرمی، ھەمرۆ ، گرسک، کارچک، کارچین، کەرەگێژ ناوەکانی دیکەی ئەم میوەیەیە. کرۆسک کە توێکڵی رەقەو مەیلەو تاڵە و گڕک ئەمەش جۆرێکی چیاییەو شێوە خڕە توێکڵ رەقە، تامی مەیلەو ترشە.\nوەرگیراو لە «https://ckb.wikipedia.org/w/index.php?title=ھەرمێ&oldid=906696»\nگژوگیاکانی ئەفریقای باکوور\nئەم پەڕەیە دواجار لە ٢١:٠٣ی ٧ی شوباتی ٢٠٢٢ نوێ کراوەتەوە.


نوێترین زانیاری لەبارەی ناردنی مووچەی پێشمەرگە لەلایەن بەغداوە\nهه‌ڵمه‌ت بتوێنی 11/07/2019 - 00:30 بڵاوکراوەتەوە لە ئابووری/كوردستان\nھەرچەندە بڕیار بوو لەسەرەتای ئەمساڵەوە بەغدا مووچەی ھێزەکانی پێشمەرگە بنێرێت بەڵام تا ئێستە بڕیارەکە جێبەجێنەکراوە پەرلەمانتارێکی عێراقیش دەڵێت، گوتەکانی دوێنێ سەرۆکوەزیرانی هەرێمی کوردستان کاریگەری لەسەر ناردنی ئەو مووچەیە دەبێت.\nحەسەن ئاڵی، ئەندامی ئەنجوومەنی نوێنەرانی عێراق بە (باسنیوز)ی ڕاگەیاند: "بەپێی ڕێککەوتنێکی نێوان حکوومەتی ھەرێمی کوردستان و بەغدا،بڕیاربوو ھاوکاتی ناردنی مووچەی فەرمانبەرانی ئەمساڵ لەسەرەتای ئەمساڵەوە بەغدا مانگانە بڕی ٦٨ ملیار دیناریش وەک مووچەی ھێزەکانی پێشمەرگە بنێرێت".\nگوتیشی: "بۆ ئەو مەبەستە ئەو بڕە پارەیەی پێشمەرگە خرایەسەر بودجەی وەزارەتی بەرگری عێراق، بەڵام تا ئێستا کە ماوەی حەوت مانگە،بەغدا ھیچ بڕە پارەیەکی بۆ پێشمەرگە نەناردووە".\nئەو پەرلەمانتارە کوردە ڕونیشیکردەوە کە گفتوگۆیان لەگەڵ وەزیری دارایی عێراق کردووە ئەویش بەڵێنی پێداون کە لەگەڵ لایەنی پەیوەندیدار گفتوگۆ بکات و ڕێگەچارەسەرێک بۆ بابەتەکە بدۆزنەوە.\nڕاشیگەیاند: " پێموایە ڕێکنەکەوتنی هەولێر و بەغدا لەسەر ڕادەستکردنی نەوت ھۆکارێکی نەناردنی ئەو پارەیەبێت،بۆیە گەشبینم و پێموایە گوتەکانی دوێنێ مەسرور بارزانی،سەرۆکوەزیرانی هەرێمی کوردستان کە لە مەراسیمی دەستبەکاربوونید، کاریگەری ئەرێنی لەسەر ئەو مووچەیەی پێشمەرگە دەبێت، ھەروەک دوای ڕێککەوتنیش مووچە نەنێردراوەکانیش دەبێت بدرێت لەلایەن بەغداوە".\nسلێمانی.. شەش فەرمانگە دادەخرێن


پێشمه رگه ی سلێمانی له دێربیی سلێمانی میوانداریی نه ورۆز ده كات، دهۆك و زاخۆش له كلاسیكۆی بادینان به رانبه ر یه ك ده وه ستن\nگه‌ڕی شه‌شه‌می یارییه‌كانی خولی نایابی كوردستان رۆژانی پێنجشه‌مه و هه‌ینی به‌ڕێوه ده‌چێت، سه‌رجه‌م یارییه‌كانیش كاتژمێر 02:00ـی ئێواره ئه‌نجام ده‌درێن، ئه‌م گه‌ڕه چه‌ند ڕووبه‌ڕووبوونه‌وه‌یه‌كی به‌هیزی تێدایه، به گه‌ڕی دێربیی شار و ناوچه‌كان ناسراوه، چونكه له سلێمانی پێشمه‌رگه‌ی سلێمانی و نه‌ورۆز به‌یه‌ك ده‌گه‌ن، له هه‌ولێر هه‌ندرێن و پێشمه‌رگه‌ی هه‌ولێر به‌یه‌كه‌وه یاریی ده‌كه‌ن، له بادینان دهۆك و زاخۆ دێربی ئه‌م شاره ئه‌نجام ده‌ده‌ن، له بارزان هه‌ڵۆ میوانداری شێروانه ده‌كات، برایه‌تی پێشوازی له چه‌مچه‌ماڵ ده‌كات، سیروانی نوێ به ئامه‌ده‌كارییه‌كی باش پێشوازی له سۆران ده‌كات، ئارارات دوای دوو سه‌ركه‌وتن میوانی ده‌ربه‌ندیخان ده‌بێت، هه‌ولێریش ئه‌م گه‌ڕه چاوه‌ڕوانه، رۆژنامه‌ی هه‌ولێر دوای زانیاری و ورده‌كاری یانه‌كان ده‌خاته‌ڕوو.\nدهۆك و زاخۆ له ركابه‌رییه‌كی سه‌ختدا به‌یه‌ك ده‌گه‌ن\nدهۆك له یاریگه‌ی خۆی میوانداری زاخۆی دراوسێی ده‌كات، دوای بردنه‌وه‌ی گه‌ڕی ڕابردووی ئه‌و فشاره‌ی له‌سه‌ر تیپه‌كه‌بوو نه‌یما، سلێمان ره‌مه‌زانی راهینه‌ر له ئێسته‌دا له هێلی پێشه‌وه پشت به تواناكانی گه‌یلان لوقمان ده‌به‌ستێ، له به‌رگریش توانای خالید مشیری به‌ته‌مه‌نترین یاریزانی خوله‌كه‌ی به‌گه‌ڕخستووه، گرفتی دهۆك له هێرشبه‌راندایه، چونكه ته‌نها 3 گۆڵیان كردووه، كه دووه‌م كه‌مترین رێژه‌ی گۆڵكردنه بۆ تیپه‌كه، 7 خاڵیان له هه‌گبه دایه و له خانه‌ی پێنجه‌می كۆمه‌ڵه‌ی دووه‌من.\nزاخۆو تیپێكی وشكی به‌رگریكه‌ره، به ئه‌سته‌م تووشی دۆڕان دێن، چاویان له قۆناخی دووه‌مه، ته‌نها یه‌ك یاریی دۆڕاندووه، كه‌مترین گۆڵی لێكراوه، كه ته‌نها 2 گۆڵه، ئه‌مانه ئاماژه‌ی به‌رگرییه‌كی به‌هێزن، ئه‌م گه‌ڕه كێشه‌یان له یاریی نه‌كردنی ئیسماعیل عومه‌ری ناوه‌ڕاستكار هه‌یه، به‌هۆی سێ كارتی زه‌رده‌وه سڕكراوه، هه‌روه‌ها ئه‌یمه‌ن عه‌لی له باڵه‌كان یاریی ده‌كات و تیپه‌كه‌ی جێهێشتووه، زاخۆ خاوه‌نی 8 خاڵه و له پله‌ی چواره‌م دێت.\nبرایه‌تی ده‌یه‌وێت تاڵاوی یه‌كه‌م دۆڕان به چه‌مچه‌ماڵ بنۆشێت\nبرایه‌یی له یاریگه‌ی خۆی میوانداری چه‌مچه‌ماڵ ده‌كات، له‌م وه‌رزه تیپه‌كه‌ی مه‌حمود مه‌جیدی راهێنه‌ر به ئاڕاسته‌ی دروست هه‌نگاو ده‌نێ، له كۆی 4 یاریی 3 یارییا بردووه‌ته‌وه‌و ته‌نها یه‌ك دۆڕانیان هه‌یه، خاوه‌نی هێلێكی به‌هێزی هێرشبه‌رن، به‌ڵام دانا عوسمان پێكانی هه‌یه و ره‌نگه ئه‌م یارییه‌ش ئاماده‌نه‌بێت، تاكه تیپن 13 گۆڵیان كردووه، كه كاردانه‌وه‌ی به‌هێزی هێلی پێشه‌وه‌یانه، كه‌مترین گۆڵیشیان له كۆمه‌ڵه‌كه‌ی خۆیان لێكراوه‌و كه ته‌نها 3 گۆڵه، 9 خاڵ له هه‌گبه‌یانه و خانه‌ی دووه‌میان گرتووه.\nچه‌مچه‌ماڵ، تا ئیسته نه‌دۆڕاوه، بۆ ئه‌م یارییه هه‌موو یاریزانه‌كانی ئاماده‌ن، كێشه‌یان نییه، هه‌فته‌ی ڕابردوو چاوه‌ڕوانبوون، ئه‌مه‌ش كاتی زیاتری پێداون تا ئاماده‌كارییه‌كی باش بۆ ئه‌م یارییه بكه‌ن، ئه‌وان ده‌یانه‌وێت به كه‌مترین زه‌ره‌ر له پایته‌خت بگه‌ڕێنه‌وه‌و 8 خاڵیان هه‌یه و له پله‌ی سێیه‌من.\nیاریی ئاگرین له سلێمانییه\nپێشمه‌رگه‌ی سلێمانی له دێربی ئه‌مشاره میوانداری نه‌ورۆزی هاوشاری ده‌كات، پێشمه‌رگه له كۆمه‌ڵه‌كه‌ی خۆی 8 گۆڵی كردووه، ئه‌مه زۆرترین رێژه‌ی گۆڵه له كۆمه‌ڵه‌یه، ئه‌حمه‌د به‌شاری گۆڵپارێزی كێشه‌ی هه‌یه و ره‌نگه له تیپه‌كه جیابێته‌وه، به‌ڵام شوێنگره‌وه‌كه‌ی ئه‌یوب محه‌مه‌ده، كه گه‌ڕی رابردوو بۆ یه‌كه‌م یاریی گۆڵه‌كه‌ی به پاكی راگرت، كه ته‌نها 21 ساڵ ته‌مه‌نییه‌تی، خاڵه به‌هێزه‌كانی تیپه‌كه‌ی كه‌ریم وه‌لی ئه‌مانه‌ن، حه‌مید ره‌حیم له ناوه‌ڕاست، دڵشاد حه‌مه‌ڕه‌ش خاوه‌نی سێ گۆڵه، 8 خاڵیان هه‌یه و له پله‌ی سێیه‌من.\nنه‌ورۆز، به سه‌ركردایه‌تی كامه‌رانی راهینه‌ر به‌دوای دووه‌م بردنه‌وه‌دا ده‌گه‌ڕێت، هه‌وڵده‌ده‌ن هیوای گه‌یشتنیان بۆ قۆناخی دووه‌م زیندووبكه‌نه‌وه، چه‌ند وه‌رزێكه نه‌ورۆز به دره‌نگی ده‌چێته نێو كه‌ش و هه‌وای خوله‌كه، دواتریش ده‌بێته ركابه‌رێكی سه‌رسه‌ختی بردنه‌وه‌ی ناسناوه‌كه، ته‌نها 3 خاڵی هه‌یه و له خانه‌ی هه‌شته‌م و كۆتایی دێت.\nهه‌ڵۆ و شێروانه له بارزان ڕووبه‌ڕووی یه‌كترده‌بنه‌وه\nهه‌ڵۆ له یاریگه‌ی خۆی پێشوازی له شێروانه‌ی كه‌لارییه‌كان ده‌كات، گه‌ڕی رابردووش دووچاری یه‌كه‌م شكستبوون، به‌ڵام ده‌خوازن له رێگای شێروانه‌وه یه‌كه‌م بردنه‌وه له‌م وه‌رزه تۆمار بكه‌ن، كه هاوشانی هه‌ولێر هیچ بردنه‌وه‌یكیان له‌م وه‌رزه نییه، گرفتی دینۆی راهینه‌ر بۆ ئه‌م یارییه پێكانی هێرشبه‌ری تیپه‌كه ئیبراهیم غازیه، كه ناتوانێت به‌شداربێت، سێ خاڵیان هه‌یه و له خانه‌ی پێنجه‌من.\nشێروانه، ئه‌م وه‌رزه ئه‌نجامه باشه‌كانی له ده‌ره‌وه‌ی یاریگه‌ی خۆی تۆمار كردووه، ده‌یه‌وێت به بردنه‌وه له هه‌ڵۆ بگه‌ڕێته‌وه‌ه‌سه‌ر رێگای ڕاست، ئه‌م یارییه له تواناكانی هه‌ستیار دڵشادی به‌رگریكه‌ر و عوسمان كه‌ریمی هێرشبه‌ر بێبه‌ش ده‌بێت، به‌ڵام بوونی كۆمه‌ڵێ یاریزانی لاو تا راده‌یه‌ك ئاسانكاری بۆ راهێنه‌ر ده‌كات تا كێشه‌كانی بۆ ئه‌م یارییه چاره‌سه‌ر بكات، 6 خاڵیان هه‌یه و له خانه‌ی چواره‌من.\nهه‌ولێر یاریی لوتكه له‌خۆده‌گرێت\nهه‌ندرێن له یاریگه‌ی خۆی میوانداری پێشمه‌رگه‌ی هه‌ولێر ده‌كات، هه‌ستیارترین یاریی ئه‌م گه‌ڕه‌یه، چونكه گه‌ڕی رابردوو یارییه‌كانیان دۆڕاندووه، ده‌یانه‌وێت له‌سه‌ر حسابی یه‌كتر هه‌ڵسنه‌وه، هه‌ندرێن گرفتی بۆ ئه‌م یارییه نییه و سه‌رجه‌م یاریزانه‌كانی ئاماده‌ن، ته‌نها سه‌رپه‌رشتیاری تیپه‌كه جه‌مال جه‌لال سڕكراوه و ناتوانێت له نزیكه‌وه چاودێری تیپه‌كه‌ی بكات، كه‌مترین رێژه‌ی گۆڵكردنیان له كۆمه‌ڵه‌كه‌ی خۆیان هه‌یه، كه ته‌نها 2 گۆڵه ئه‌مه‌ش لاوازی هێلی پێشه‌وه‌ی تیپه‌كه ده‌رده‌خات، به 5 خاڵ له خانه‌ی حه‌وته‌م دێن.\nپێشمه‌رگه‌ی هه‌ولێر، گه‌ڕی رابردوو به‌هۆی سوود وه‌رنه‌گرتن له تۆپه جێگیره‌كان و كارنه‌كردن له‌سه‌ر لێدان له ده‌ره‌وه‌ی ناوچه‌ی سزا، له ئه‌گه‌ره به‌هێزه‌كانی دۆڕانه‌كه‌ی بوون، ئێسته‌ش له كه‌ش و هه‌وای كێبڕكێكردندان، به‌ڵام پێویستیان به بردنه‌وه‌یه‌و سه‌رجه‌م یاریزانه‌كانی ئاماده‌ن و شێرزاد محه‌مه‌دی به‌رگریكه‌ی ری راستی بۆ گه‌راوه‌ته‌وه، كه به‌هۆی پێكان دووركه‌وتووبووه‌وه، 9 خاڵیان هه‌یه و له پله‌ی دووه‌من.\nسیروانێ نوێ و سۆران به‌یه‌ك ده‌گه‌ن\nسیروای نوێ، له یاریگه‌ی خۆی میوانداری سۆران ده‌كات، تیپه‌كه‌ی رزگار عه‌لی هیچ یارییه‌كی نه‌دۆڕاندووه، كێشه‌ی سه‌ره‌كی ئه‌وان خراپ یاریكردنه له یاگه‌ی خۆیانه، دوو یاری له ماڵه‌كه‌ی خۆیان یه‌كسانبوونه، ده‌یانه‌وێت ئه‌م گرێ كوێره‌یه بكه‌نه‌وه و بردنه‌وه‌یه‌ك له خاكی خۆیان له‌م وه‌رزه بنووسنه‌وه، هه‌موو یاریزانه‌كانی بۆ ئه‌م یارییه ئاماده‌ن، به تایبه‌تیش شادومان سه‌باحی ناوه‌ڕساتكاری كه له لێدانی تۆپه جێگیره‌كان كارساز و لێزانه، سیمای دیاری یاریكردنی سیروانی نوێ یاریكردنه به شێوازی كۆمه‌ڵ و دووركه‌وتنه‌وه‌ی یاریزانانه له خۆویستی، خاوه‌نی 11 خاڵن و له پله‌ی یه‌كه‌می كۆمه‌ڵه‌ی یه‌كه‌من.\nسۆران، گه‌ڕی رابردوو له‌نێو جه‌ماوه‌رێكی بێ شوماری خۆی له هه‌ولێری برده‌وه، كه یه‌كه م بردنه‌وه‌ی بوو له‌م وه‌رزه، ورده ورده تیپه‌كه‌ی ره‌فیقی راهێنه‌ر ئاستی باشتر ده‌بێت، چاویان له ده‌سته‌به‌ركردنی ئه‌نجامێكی باشه له‌م یارییه، هیچ گرفتێكیان نییه، خاوه‌نی 3 خاڵن و له پله‌ی شه‌شه‌می كۆمه‌ڵه‌ی یه‌كه‌م دێن.\nده‌ربه‌ندیخان له رێگای ئاراراته‌وه به‌دوای ساڕێژی برینه‌كه‌ی ده‌گه‌ڕێت\nده‌ربه‌ندیخان له یاریگه‌ی خۆی میوانداری ئارارات ده‌كات، شین پۆشه‌كانی ده‌ربه‌ند دوو یاریزانی سه‌ره‌كیان لێ رۆشتووه، دانا كامه‌رن و عه‌لی كاكه‌مینه‌ن، ئه‌مه كێشه بۆ ئه‌و تیپه دروست ده‌كات، له رووی هونه‌ریه‌وه، چونكه له كاتێكدایه ناتوانێت یاریزان زیاد بكات، به‌ڵام ده‌یانه‌وێت له رێگای ئارارات هه‌ڵسنه‌وه و له قۆناخی دووه‌م نزیك ببنه‌وه، هه‌ڤاڵ محه‌مه‌دی ناوه‌ڕاستكاری بۆ گه‌ڕاوه‌ته‌وه‌و كه كاریگه‌رترین یاریزانی ده‌ربه‌نده و به‌هۆی كارتی سوور دووركه‌وتبووه‌وه، ده‌ربه‌ندیخانییه‌كان خاوه‌نی 11 خاڵن و له خانه‌ی یه‌كه‌می كۆمه‌ڵه‌ی یه‌كه‌من.\nئارارات، دوای سێ شكست، دوو بردنه‌وه‌ی یه‌ك به‌دوای یه‌كی تۆمار كرد، ئێسته هه‌وڵده‌ده‌ن به بێ دۆڕان ئه‌م یاریگه سه‌خته به‌جێبهێڵن، به‌ڵام كێشه‌ی ئه‌وان یاری نه‌كردنی غه‌فور عوسمانی گۆڵپارێز و پێكانی دلۆڤان شینۆی ناوه‌ڕاستكار و عه‌لی عزیزی مایسترۆی هێلی ناوه‌ڕاستیه‌تی كه ئه‌ویش پێكانی هه‌یه و ئه‌گه‌ری یاریكردین زه‌حمه‌ته، یاریزانه‌كانی دیكه‌ی به‌ته‌واوی ئاماده‌ن، خاوه‌نی 6 خاڵن و له خانه‌ی شه‌شه‌می كۆمه‌ڵه‌ی دووه‌من.


(73) ساڵ به سه‌ر له‌سێداره‌دانی پێشه‌وا قازی محه‌مه‌د و هاوڕێكانی تێپه‌ڕده‌بێت\n"ئێوه قازی محه‌ممه‌دێك ده‌كوژن، به‌ڵام بزانن له هه‌ر تنوكه خوێنێكی من، قازی محه‌ممه‌دێكی دیكه شین ده‌بێته‌وه"\nمن له قوژبنی گرتووخانه‌وه ده‌نگی خۆم به‌رز ده‌كه‌مه‌وه له دژی ده‌وڵه‌تی تاران و سه‌رۆكه‌كانی و ده‌ڵێم تاوانبار ئێوه‌ن نه‌ك ئێمه. ئێوه وڵاتان لێ داگیركردووین\n29 ئازاری /2020 ماوه‌ی (73) ساڵ به سه‌ر له‌سێداره‌دانی پێشه‌وا قازی محه‌مه‌د سه‌رۆك كۆماری مهاباد تێپه‌ڕده‌بێت، كه‌تێیدا قازی ماوه‌ی نزیكه‌ی ساڵێك حوكمڕانی چه‌ند ناوچه‌یه‌كی كوردستانی كرد و مه‌هابادی كرده پایته‌ختی خۆی.\nپێشه‌وا قازی محه‌مه‌د و بنه‌ماڵه تێكۆشه‌ره‌كه‌ی\nقازی محه‌ممه‌د، كوڕی قازی عه‌لی، له بنه‌ماڵه‌یه‌ك كه ناوبانگی له شاری مه‌ھاباد بۆ چوار سه‌ده پێشتر ده‌گه‌ڕێته‌وه. ئه‌وان نه ته‌نیا له‌لای خه‌ڵك به‌ڵكوو له‌لایه‌ن ده‌سه‌ڵاتداران و به‌رپرسانی حكومه‌تیش، جێگه‌ی رێز و پێزانین بوون، هه‌ر به بنه‌ماڵه زانا و ئازادیخواز و نیشتمانپه‌روه‌ر بوون، له شه‌ڕی یه‌كه‌می جیهانی‌دا پیاوی وه‌ك میرزا فه‌تاحی قازی له‌رووبه‌ربوونه‌وه‌ی راسته‌وخۆ له‌گه‌ڵ ڕووسه‌كان شه‌هید بووه، كوڕه لاوه‌كانیشی (سالار و محه‌ممه‌د) به دیل گیران و بۆ شوێنه دووره‌كانی روسیا قه‌یسه‌ری ئه‌و كات دورده‌خرێنه‌وه و تا شۆڕشی ئۆكتۆبه‌ر هه‌ر له‌وێ ده‌بن و وه‌ك دیل مامه‌ڵه‌یان له‌گه‌ڵ ده‌كرێت.\nقازی عه‌لی باوكی، له 1930 له مه‌هاباد رێكخراوێكی كوردی به ناوی بزووتنه‌وه‌ی محه‌مه‌د پێكهێنا، ناوبراو له‌گه‌ڵ جووڵانه‌وه‌ی شێخ محه‌مه‌د خیابانی له ته‌ورێز په‌یوه‌ندی هه‌بوو، تا ساڵی 1934 یش كه كۆچی‌دوایی كرد له‌سه‌ر ئه‌و كاره به‌رده‌وام بووه.\nقازی عه‌لی، دوو كوڕی هه‌بووه، یه‌كیان ئه‌بوئه‌لقاسم قازی (ناسراو به سه‌دری قازی) بووه كه دوو ده‌وره له لایه‌ن خه‌ڵكه‌وه كراوه‌ته نوێنه‌ری په‌رله‌مان و جێ‌بڕوا و كاریگه‌ریه‌كی تایبه‌تی هه‌بووه، دوای ته‌واوبوونی كاری په‌ڕله‌مان له‌سه‌ر ڕاسپارده‌ی باوكی، بۆ راپه‌ڕاندنی كاره سیاسییه‌كان و یارمه‌تی دانی خه‌ڵك هه‌ر له تاران ماوه‌ته‌وه.\nقازی محه‌ممه‌دیش كه ساڵی 1900ی زایینی له‌و بنه‌ماڵه‌دا له‌دایكبووه، قازی محه‌ممه‌د له منداڵی و لاوی دا زۆر خولیای زانست و فێربوونی زمانه بیانیه‌كان بووه و جگه له عه‌ره‌بی و فارسی،له‌گه‌ڵ زمانی فه‌ڕنسی و ئینگلیزی و تا ڕاده‌یه‌كیش ڕووسی ئاشنایه‌تی هه‌بووه وخولیای ته‌واوی هه‌بوه بۆفێربونیان ،قازی محه‌ممه‌د زۆری حه‌ز به تێكه‌ڵاوی له‌گه‌ڵ زانایان ، كه‌سایه‌تیه گه‌وره‌كان، كوردانی نیشتمانپه‌روه‌ر و سه‌رۆك عه‌شیره‌ته‌كان هه‌بووه.\nكاركردنی قازی محمد له‌بواری رۆشنبیری و په‌ره‌پێدانی\nله ساڵانی1941 تا 1645 كه كۆماری كوردستان پێكهاتووه، به‌ڕێوبه‌رایه‌تیه‌كه‌ی ئه‌و له كاروباره‌كان‌دا و به تایبه‌تی له چاره‌سه‌ریی كێشه عه‌شایه‌ری‌یه‌كاندا ده‌ورێكی به‌رچاو بووه، زۆر له گرفته‌كانی كاری ڕۆژانه‌ی خه‌ڵك له دیوانی ئه‌ودا كه مه‌حكه‌مه‌یان پێده‌وت، چاره‌سه‌ر كراوه.\nقازی محه‌ممه‌د رێزی تایبه‌تی بۆ دامه‌زرێنه‌رانی كۆمه‌ڵه‌ی ژیانه‌وه‌ی كورد (ژ.ك) هه‌بووه، زۆر له دامه‌زرێنه‌رانی ژ.ك راوێژیان له‌گه‌ڵ كردووه و زۆریان خۆش ویستوه و گه‌لێكیان ھه‌وڵ له‌گه‌ڵ داوه تا ببێته ئه‌ندامی ئه‌و كۆمه‌ڵه.\nقازی له ڕوانگه‌ی نوێنه‌رانی بیانی‌شه‌وه كه ئه‌وكات ئێرانیان له‌نێو خۆیان دا دابه‌ش كردبوو، ڕێزی تایبه‌تی ھه‌بووه. ھه‌ر كه‌س چۆته مه‌ھاباد هه‌وڵی داوه،به‌ر له ھه‌موو كه‌س چاوی به ئه‌و بكه‌وێ. بانگ كردنی بۆ سۆڤیه‌ت ھه‌ر له‌م په‌یوه‌ندیه‌دا بووه، كه له‌گه‌ڵ وه‌فدێكی گه‌وره سه‌ردانی باكۆیان كرد.\nكه‌سایه‌تی قازی محه‌مه‌د\nقازی محه‌مه‌د مرۆڤێكی رۆشنبیرو ئه‌ده‌ب و هونه‌ر دۆست، ئه‌هلی راوێژ و له هه‌مان كات‌دا خه‌باتگێڕكی نیشتمانپه‌روه‌ر و گه‌ل خۆشه‌ویست بوو. له‌گه‌ڵ هه‌موو چین و توێژێك په‌یوه‌ندی هه‌بوو و له كاتی پێویستداسودی لێوه‌رده‌گرتن.\nوه‌ك ئه‌وه‌ی له وه‌سیه‌ته‌كه‌یدا هاتوو، قازی محه‌ممه‌د برایه‌تی و یه‌كگرتوویی كوردی پێ گه‌وره‌ترین هۆی سه‌ركه‌وتن بوو. هه‌ربۆیه له زۆربه‌ی وتاره‌كانی كه له ڕۆژنامه‌ی كوردستان، ئه‌وكات چاپ كراون له‌سه‌ر بابه‌تی یه‌كیه‌تی و برایه‌تی دواوه و مه‌رجی سه‌ركه‌وتن و كۆڵه‌كه‌ی ڕاگرتنی كۆمار و هۆی سه‌ركه‌وتن به‌سه‌ر دوژمنانی‌دا زانیوه.\nھه‌رچه‌ند ده‌یزانی دوژمنه‌كانی كورد ڕاست ناكه‌ن، به‌ڵام له وتووێژدا زۆر به ڕاشكاوی ڕای‌ده‌گه‌یاند كورد حه‌ز ده‌كا له ڕێگای ئاشتییه‌وه به مافی خۆی بگا، به‌ڵام ئه‌گه‌ر وا نه‌بێ ئه‌وه‌ی بۆی بكرێ ده‌یكا، له‌پێش كۆماردا جاربه‌جار له رۆژنامه‌ی كوردستان به ناوی پێشه‌وا باسی لێ ده‌كرا، له دوای دامه‌زرانی كۆمار به شێوه‌ی فه‌رمی نازناوی پێشه‌وای پێ‌به‌خشراو و ئه‌و ناوه تا ئێستاش له‌نێو كۆڕ و كۆمه‌ڵی خه‌ڵكدا هه‌ر باوه.\nژیانی سیاسی و یه‌كه‌م كۆماری كوردستان\nبه هۆی ئه‌و ململانێیه‌ی له‌نێوان ئه‌مه‌ریكا سۆڤیه‌تدا هه‌بو كه دواتر جه‌نگی ساردی لێكه‌وته‌وه، ساڵی 1941 راپه‌ڕینێكی جه‌ماوه‌ری له‌ناوچه كوردییه‌كانی رۆژهه‌ڵاتی كوردستان رویدا و كۆنتڕۆڵی ئه‌و ناوچانه‌یان له حكومه‌تی ناوه‌ندی ئێران سه‌نده‌وه و گرتیانه ده‌ست، دواتریش پارتێكی سیاسی بۆ به‌ڕێوه‌چونی ناوچه‌كه به ناوی كۆمه‌ڵه‌ی ژیانه‌وه‌ی كوردستان (ژێ كاف) دامه‌زرا، قازی محه‌مه‌دیش كه سه‌رۆكی بنه‌ماڵه‌ی قازییه‌كان بوو په‌یوه‌ندی به‌و پارته‌وه كرد.\nله ئه‌یلولی ساڵی 1945دا قازی محه‌مه‌د و چه‌ند سه‌ركرده‌یه‌كی تری كورد سه‌ردانی ته‌برێزیان كرد و چاویان به كونسوڵی سۆڤیه‌ت كه‌وت به‌و نیه‌ته‌ی پشتگیری پێكهێنانی كۆمارێكی نوێی كوردی وه‌رگرن، دواتریش ره‌وانه‌ی باكۆ كران و له‌وێ ئاگاداری ئه‌وه بونه‌وه كه پارتێكی ئازربایجانی هه‌یه به ناوی پارتی دیموكراتی ئازربایجان و ده‌یه‌وێت ده‌ست به سه‌ر ئازربایجانی ئێراندا بگرێت، دواتریش ئه‌نجامه‌كه به‌وشێوه‌یه كه‌وته‌وه‌و پارتی دیموكراتی ئازربایجان له ١٠ی كانونی یه‌كه‌می ساڵی 1945دا ده‌ستی به سه‌ر ئازربایجانی ئێراند گرت كه پێشتر به ده‌ست سوپای ئێرانه‌وه بو، پێشه‌وا قازی محه‌مه‌دیش بۆ دوباره‌كردنه‌وه‌ی ئه‌و ئه‌زمونه و دامه‌زراندنی كۆمارێكی كوردی، به په‌له گه‌ڕایه‌وه كوردستانی رۆژهه‌ڵات و له 15ی هه‌مان مانگدا كۆمارێكی كوردی دامه‌زراند، به‌ڵام هێشتا كۆماره ره‌سمییه‌كه‌ی مه‌هاباد نه‌بوو.\nقازی محه‌ممه‌د كه بوو به ئه‌ندامی كۆمه‌ڵه‌ی ژ.ك و ناوی نهێنی بینایی بۆ دانرا، هیوایه‌كی زیاتری بۆ به‌رپرسان و خه‌ڵك پێك هێنا. له ئاكامی تێگه‌یشتنی به وه‌خت و ئازایه‌تی سیاسی ئه‌و و به قه‌ناعه‌ت گه‌یشتنی به‌رپرسانی كۆمه‌ڵه‌دا بوو كه ژ.ك بوو به حزبی دێموكراتی كوردستان و وه‌ك حزبێكی دێموكرات و پێشكه‌وتوو ده‌ستی كرد به تێكۆشان و خه‌باتی سیاسی. قازی له‌به‌ر ڕێزی تایبه‌تی كه بۆ ژ.ك ی هه‌بوو، بناغه‌ی دامه‌زرانی حیزبی دێموكراتیشی ھه‌ر به ٢٥ی گه‌لاوێژ، ڕۆژی دامه‌زرانی ژ.ك دانا و هه‌ر بۆیه‌ش سه‌رنجی زۆربه‌ی نزیك به ته‌واوی به‌رپرسانی بۆ تێكۆشان له نێو حیزبی دێموكراتی كوردستاندا ڕاكێشا. حیزب زۆر به خێرایی په‌ل‌وپۆی سه‌ند و تێكۆشانی له هه‌موو ناوچه‌ی ئازادی كوردستان دا په‌ڕه‌ی سه‌ند. قه‌یرانی به زۆر لكاندنی كوردستان به ئازه‌ربایجانه‌وه حه‌ل كرد و مه‌جبووری كردن حیسابی جیاواز بۆ كوردستان بكه‌ن.\nله رۆژی22ی كانونی دووه‌می1946دا, كۆبونه‌وه‌یه‌كی زیاتر له 20هه‌زار كه‌سی پێكهاتبووه, دامه‌زرانی كومارێكی دیموكراتی له‌به‌شێكی گرنگی كوردستانا بڵاوكرایه‌وه به سه‌رۆكایه‌تی قازی محه‌مه‌د, كۆمارێكی پێشكه‌وتوی ساوا, بۆ هێنانه‌دی پاشه‌رۆژیكی روون و پڕ له‌به‌ختیاری بۆ گه‌لی كورد كه ساڵه‌های ساڵبوو چاوه‌رێی رۆژێكی وابو, به‌وجۆره له مه‌یدانی (چوارچرا)دا كه ره‌نگین كرابو به‌ئاڵای كوردستان و به‌شێوه‌یه‌كی جوان ڕازابووه‌وه كه شایانی رۆژیكی مێژوویی وابێت، پێشه‌وا به‌جلوبه‌رگی ژه‌نه‌ڕالیه‌وه له شوێنێكی به‌رز كه به تایبه‌تی بۆ ئه‌و رۆژه دروست كرابوو, و له‌هه‌موو خه‌ڵكه‌وه دیاربوو, تاقێكی ڕازاوه كه به‌گوڵ و ئاڵای وڵات و وێنه‌ی سه‌رۆك نه‌خشین كرابوو, له‌و شوێنه‌دا راوه‌ستابوو فه‌رمووی (وائه‌مرۆ گه‌لی كورد توانی كۆمارێكی خۆیی پێك بهێنێت و بتوانی وه‌ك گه‌لێكی سه‌ربه‌خۆ له خاكی خۆیا به ئازادی بژی.\nهه‌روه‌ها فه‌رمووی: بائێمه‌ش ته‌كانێك به‌خۆمان بده‌ین و دوای خوێندن و ێنعه‌ت كه‌وین, فه‌لاحه‌ت و كشتوكاڵی وه‌ك خه‌ڵكی لێبكه‌ین, و میلله‌تمانی پێ ده‌وڵه‌مه‌ندكه‌ین, كارخانان بێنین, ئه‌و هه‌موو كانگاو مه‌عده‌نانه‌مان باوه‌ده‌ر خه‌ین, و به ێه‌نعه‌تی ئه‌وانه وڵاتی خۆمانی پی بڕازێنێنه‌وه, ئێمه چی قازانجی میلله‌تی كورده‌ی تێدایه ده‌بی بیكه‌ین, و سه‌عیش بكه‌ین نه‌تیجه‌ی هه‌وڵ و ته‌قه‌لاكه‌مان وابێت كه‌له‌پێشدا ڕه‌چاومان كردووه, جا ئه‌گه‌ر وا ده‌رچوو ئێمه وه‌زیفه‌ی میللی خۆمان به‌جی گه‌یاندووه, و نابی نائومێدیش ببین.) دڵی خه‌ڵكه‌كه هه‌موو وه‌ك گوڵ گه‌شایه‌وه به‌م وتاره به نرخه له‌و رۆژه پیرۆزه‌دا, ئینجا محمد حسین سه‌یفی قازی ئه‌ویش به‌جلوبه‌رگی ژه‌نه‌راڵیه‌وه له‌ته‌نیشت پێشه‌واوه ڕاوه‌ستاو هه‌ڵبژاردنی قازی محه‌مه‌دی به‌سه‌ر كۆمار بڵاوكرده‌وه به‌ره‌زامه‌ندی هه‌موو چینه‌كانی گه‌ل, دووباره سه‌ركۆمار سوپاسی هه‌موو خه‌ڵكی كرد بۆ ئاماده‌بوون و هاتنیان بۆ ئه‌م ئاهه‌نگه‌و ئه‌ویان هه‌ڵبژاردو جیی باوه‌ری هه‌موویانه‌و لیی دڵنیان, سه‌ر بازانی كوردو قوتابیان نمایشیكی (استعراچی) ڕێكوپێكیان به‌وبۆنه‌یه‌وه گێڕا, له دوای كۆتایی ئه‌م ئاهه‌نگه مێژوویییه, خه‌ڵكه‌كه هه‌موو بڵاوه‌یان لێكرد.\nئامانجی كۆماری مهاباد\nله‌به‌یاننامه‌ی دامه‌زراندنی كۆماری كوردستانیشدا ئامانجی كۆمار راگه‌یه‌ندرا كه بریتی بون له ئۆتۆنۆمی بۆ كورده‌كانی هه‌مو ئێران و زمانی كوردی بكرێته زمانی راگه‌یاندن و خوێندن و ئیداره و هه‌ڵبژاردنی ئه‌نجومه‌نی پارێزگا بۆ كوردستان به مه‌به‌ستی چاودێری ده‌وڵه‌ت، هاوكات هه‌مو به‌رپرسه‌كان له خه‌ڵكی ناوچه‌كه هه‌ڵبژێردرێن و یاسایه‌ك هه‌بێت به یه‌ك شێوه مامه‌ڵه له گه‌ڵ كرێكار و كه‌سایه‌تییه باڵاكاندا بكات.\nناوی وه‌زیرانی كابینه‌ی كۆماری كوردستان\nله رۆژی 11-2-1946 دا رۆژنامه‌ی كوردستان ناوی ئه‌ندامانی ئه‌نجومه‌نی وه‌زیرانی ئه‌و كۆماره و سه‌رۆك وه‌زیرانی بڵاوكرده‌وه كه هه‌موویان كه‌سێتی نیشتمانیی ناسراوی ناوچه‌كه بوون.\nناوی وه‌زیره‌كانی كۆماری كوردستان له مه‌هاباد....\n1-حاجی بابه شێخ سیاده‌ت: سه‌رۆك وه‌زیر\n2- مه‌لا حوسێنی مه‌جدی: وه‌زیری عه‌دڵییه\n3- موحه‌مه‌د حوسێنخانی سه‌یفی قازی: وه‌زیری به‌رگری\n4- حاجی موسته‌فای داودی: وه‌زیری بازرگانی\n5- مه‌نافی كه‌ریمی: وه‌زیری په‌روه‌رده و زانیاری\n6- سه‌دیقی حه‌یده‌ری: وه‌زیری ڕاگه‌یاندن\n7- مه‌حموودی وه‌لیزاده: وه‌زیری كشتوكاڵ\n8- سه‌ید موحه‌مه‌دی ته‌ھازاده (ئه‌یوبییان): وه‌زیری ته‌ندروستی\n9- خه‌لیلی خوسره‌وی: وه‌زیری كار\n10- ئه‌حمه‌دی ئیلاھی: وه‌زیری دارایی و ئابووریی\n11- عه‌بدولڕه‌حمانی ئێلخانیزاده: وه‌زیری موشاویر (ڕاوێژكار)\n12- ئیسماعیلی ئێلخانیزاده: وه‌زیری ڕێگاوبان\n13- كه‌ریمی ئه‌حمه‌ده‌ین: وه‌زیری پۆست و تێلگراف\n14- موحه‌مه‌د ئه‌مینی موعینی: وه‌زیری ناوخۆ\nزۆربه‌ی وه‌زیره‌كان، ئه‌ندامانی كۆمه‌ڵه‌ی ژ.ك و دواییش ئه‌ندامی حزبی دیموكراتی كوردستان بوون. هه‌ركه‌س به ئه‌ندازه‌ی پسپۆڕیی خۆی تێده‌كۆشا، به‌ڵام ھه‌ڵسووڕێنه‌ری راسته‌قینه و ڕێنیشانده‌ری هه‌مووان پێشه‌وا قازی محه‌مه‌دی نه‌مر بوو.\nسوێن خواردنی قازی\nوه‌ك له هه‌مووو وڵاتیكا باوه سه‌رۆكی نوی, یا هه‌ر فه‌رمانڕه‌وایه‌كی به‌رز پێویسته سوێن بخوات كه وه‌ك شتێكی قانوونی و ده‌ستوورییه, له‌به‌رئه‌وه پێشه‌وا فه‌رمانیدا به ئه‌ندامانی كۆمیته‌ی ناوه‌ندی پارتی دیموكراتی ئه‌نجومه‌نی وه‌زیران ئه‌ماده‌بن بۆ ئه‌م مه‌به‌سته, قورئانی پیرۆزو ئاڵای كوردستان به‌ده‌ست وه‌زیری داد مه‌لا حسێن مه‌جدیه‌وه بوو, پێشیان كه‌وت تا ژووری قازی محه‌مه‌د, ده‌ستبه‌جی ئه‌ویش هه‌ستایه سه‌ر پی و به‌رگه‌كه‌ی لابردو هه‌موو ئه‌ندامان و وه‌زیران به‌پێوه ڕاوه‌ستان, پێشه‌وا ئه‌م سوێنه‌ی خوارد:(سوێن ئه‌خۆم به خواو قورئانی پیرۆز, وه‌به نیشتمان, شه‌رافه‌تی قه‌ومی كوردو به ئاڵای پڕ له ئیفتخاری كورد, تادوا هه‌ناسه‌ی ژیانم وه‌تا دوا تنوكی خوێنم به‌گیان و به‌ماڵ له‌رێگه‌ی مانه‌وه‌ی ئازادی كورد و به‌رزكردنه‌وه‌ی ئه‌وئاڵایه, كه‌مایه‌ی شانازی هه‌موو كوردێكه كۆشش بكه‌م و دوانه‌كه‌وم, و به‌سه‌رۆكی كۆماری كوردستان و یه‌كگرتنی كوردو ئازه‌ربایجان ئیفتخار ئه‌كه‌م كۆشش ئه‌كه‌م بۆ مانه‌وه‌ی ئه‌م ئامانجه.\nدوای ئه‌وه ئه‌نجومه‌نی وه‌زیران و هه‌موو ئه‌ندامه‌كانی كۆمیته‌ی ناوه‌ندی پارتی دیموكرات بڕیاریاندا كه ئه‌وانیش به نیازێكی خاوێن و دڵێكی پاكه‌وه هه‌موو كۆسپ و گیروگرفتێك چاسه‌ربكه‌ن كه له‌كاتی هه‌ڵسورانی ئیشوكاردا دێته‌ڕێیان و هه‌وڵ و ته‌قه‌لا بده‌ن بۆ به‌ختیاری و ئازادی نه‌ته‌وه‌ی كورد كه‌ده‌مێكه چاوه‌ڕێی ئه‌م رۆژه‌یه.\nئێوه له‌قسه‌كانی خۆتاندا دوودڵن و ناتانه‌وێ مه‌سه‌له‌ی كوردستان چاره‌سه‌ر بكه‌ن\nله ماوه‌ی ده‌سه‌ڵاتداڕی كۆماری كوردستان ئه‌وه‌ی پێویست بوو زۆر به ڕاشكاوی به شای ئێران و قه‌وام (سه‌رۆك وه‌زیرانی كاتی ئێران) ڕاگه‌یاندوه، ، ئێوه له قسه‌كانی خۆتان‌دا دوودڵن و ناتانه‌وێ مه‌سه‌له‌ی كوردستان چاره‌سه‌ر بكه‌ن.\nكاتێك پێشه‌وا بۆ تاران بانگهێشت ده‌كرێ و له رێكه‌وتی 28ی ژوئه‌نی 1946 ده‌چێته تاران، له‌لایه‌ن ژماره‌یه‌ك له وه‌زیران، نوێنه‌رانی پارلمان و نوێنه‌ری كورده‌كانی تاران و نوێنه‌ری حیزبه‌كان و یه‌كیه‌تی كرێكاران له فڕۆكه‌خانه پێشوازی لێ ده‌كرێ. ڕۆژنامه‌ی ایران ما هه‌ر ئه‌وكات ده‌نووسێ:ئێستا كه قازی محه‌ممه‌د له تارانه و ئازادیخوازان چاویان پێی كه‌وتوه، ده‌رده‌كه‌وێ كه بیر و ڕای ئه‌و جێگیركردنی ئازادی و دێموكراسی له ته‌واوی ئێران دایه و مافی كۆمه‌ڵایه‌تی و سیاسی و ئینسانی بۆ نه‌ته‌وه‌ی كوردیش له گۆڕێ دایه. ھه‌ر كارێك به سوودی دیموكراسی بێ له‌لایه‌ن پێشه‌وای كوردستانه‌وه به دڵه‌وه پێشوازی لێ ده‌كرێ. ھیوادارین جه‌نابی قه‌وام له‌و سه‌فه‌ره مێژوویی سود وه‌رگرێت.\n3ـ رێكخستنی سوپای میللی بۆ به‌رگری و پاراستنی وڵات له جیی سوپای ڕژێمی كۆنه‌په‌رست, كه له‌پێش دامه‌زراندنی كۆماردا چه‌وسانه‌وه‌ی نه‌ته‌وه‌ی كورد ئه‌وپه‌ڕی هیواو ئاواتی بوو.\n8ـ لیژنه‌یه‌كی تایبه‌تی دانرا بۆ چاره‌سه‌ركردنی كشتوكاڵ و دابه‌شكردنی زه‌وی وزار به جۆرێكی یه‌كسان له ناو جوتیاراندا كه له ئه‌نجامدا بوو به‌هۆی بزوتنه‌وه‌یه‌ك له‌ناو جوتیاراندا, و هه‌ندی له خاوه‌ن زه‌ویوزاره‌كان به‌مه دڵگران بوون وه خۆیان خسته‌باوه‌شی دوژمنه‌وه‌و له مێژوودا رویان ره‌ش بوو, و له تۆماری خۆفروشاندا ناوی خۆیان نوسی.\n(ئارفی رۆزفێڵد) له ژێر ناوی (كۆماری مه‌هاباد) نوسیویه‌تی: شاری مه‌هاباد له پێشه‌وه نموونه‌یه‌كی دیهاتی هه‌بوو وه‌دواكه‌وتو په‌ستبوو, به‌ڵام ئه‌مرۆ جوڵان و پێشكه‌وتنێكی تری هه‌یه، كه‌پڕه له ژیان و به‌ختیاری و زۆر به‌گه‌رمی هه‌وڵ ئه‌ده‌ن بۆ ئه‌وه‌ی بنچینه‌یه‌كی په‌روه‌رده‌ی به‌هێز دابنێن، به پێچه‌وانه‌ی به‌شه‌كانی تری ئێران و ئازه‌ربایجان.\nكوردستان روسی تیا نییه كه ده‌ستیان له ئیشو كاردا هه‌بێت, له ئازه‌ربایجان حوكمێكی توندوتیژ به‌رپایه, له كوردستان ئه‌مه نیه, له‌م وڵاته‌دا به‌ندكراوی سیاسی نیه ته‌نیا یه‌كدوو كه‌سیك له‌ناوبرا ئه‌ویش دوورنیه له‌سه‌ر سیاسه‌ت بوو بێت, وه‌چه‌ند كه‌سیكی كه‌م حه‌زیان به‌رژێمی تازه نه‌كردووه په‌نایان به‌كار به‌ده‌ستانی ئێران بردوه و له‌تاراندا ئه‌ژین چونكه به‌چاره‌سه‌ر كردنی كشتوكاڵ ودابه‌ش كردنی زه‌وی وزار, رازی نه‌بوون.\nله‌سه‌ر شه‌قامه‌كانی(مه‌هاباد) ئه‌توانیت به‌سه‌ربه‌ستی گوی له‌رادێوی ئه‌نقه‌ره‌و هه‌موو شوێنێك بگرێت, به‌ڵام له ته‌ورێز كه پایته‌ختی ئازه‌ربایجانه گوی گرتن له‌مانه ئه‌بی به‌هۆی توش بونی خاوه‌نه‌كه‌ی بۆ ســــــــزایه‌كی توند, ئه‌م ســــــــــــه‌ربه‌ستیه‌ش ئه‌گه‌ڕێته‌وه بۆ بیری وردی پێشكه‌وتووی كورد له‌گیانی ئازادی و نیشتمانپه‌روه‌ڕی (قازی محه‌مه‌د) و ئه‌ندامانی وه‌زاره‌ته‌كه‌ی, له‌مانه‌وه بۆمان روون ئه‌بێته‌وه كه ئه‌م كوماره تا چ ڕاده‌یه‌ك خۆشه‌ویست بووه لای كورده‌كان و، ئه‌م ماوه‌یه به‌ده‌ورێكی زێڕین دائه‌نرا چونكه بی دادی و سته‌مكاری زۆریان چه‌شتبو له‌پێش كۆماردا, قازی محمد له‌گه‌ڵ په‌یامنێری "ئه‌ی, ئی, پی" له رۆژی 16/1/ 1946كه‌وته گفتوگۆ وتی كورده‌كان به‌وه‌ش قایل ئه‌بن ئه‌گه‌ر كاربه‌ده‌ستانی ئێران بڕیاری ئه‌وه بده‌ن له‌سه‌ر دیموكراتی ئازم بڕۆن به‌ڕێوه‌و سه‌ربه‌ستی قه‌ده‌غه‌نه‌كه‌ن, و ئه‌و ده‌ستوره‌ی بۆ كوردستان دانراوه له‌سه‌ری بڕۆن كه‌ئێستا به‌رپایه له كوردستاندا بۆسه‌ربه‌خۆیی زاتی و به‌ڕێوه‌بردنی كاروباری كوردستان له‌لایه‌ن محویانه‌وه له‌گه‌ڵ هێزی سوپای خریان, په‌یامنێره‌كه لیی پرسی ئایا له‌وه سڵ ناكه‌یت كه ئه‌م به‌رامبه‌ری و ناكۆكییه له نێوان كوردو كاربه‌ده‌ستی مه‌ركه‌زی ئێران ببێته هۆی ئه‌وه‌ی بێگانه ده‌ست بخاته ئیشوكارتانه‌وه؟\nپێشه‌وا وه‌ڵامی دایه‌وه, باری كوردستان زۆر جیاوازی هه‌یه له‌گه‌ڵ باری ئازه‌ربایجاندا چونكه كوردستان له‌لایه‌ن هیزی سوپای سۆڤیه‌ته‌وه داگیرنه‌كراوه, هه‌ر له‌و كاته‌وه ڕه‌زاخان له سه‌ر حوكم نه‌ماوه نه‌ژه‌ندرمه‌و نه‌ئه‌منییه‌و نه‌هێزی سوپایی نه‌یتوانیوه بێته كوردستانه‌وه و پی بڕی ئه‌م ناوه بوه له‌به‌ر ئه‌وه ئێمه له‌م كاته‌وه هه‌ر به‌سه‌ربه‌خۆیی ژیاوین، له‌گه‌ڵ ئه‌وه‌دا نایه‌ڵین بێگانه ده‌ستبخاته ناوئیش و كارمانه‌وه، له‌هیچ روویه‌كه‌وه، كه‌وابو باری ئێستای كوردستان په‌یوه‌ندی به‌ناوخۆی وڵاته‌وه هه‌یه, پێویسته له ناو كاربه‌ده‌ستانی كوردستان و ئێراندا جیبه‌جی بكرێت و نه‌مێنی, چونكه ئه‌م گیروگرفته په‌یوه‌ندی به ده‌ره‌وه نییه, دوای ئه‌وه قازی محمد روونی كرده‌وه بۆ په‌یامنێره‌كه كه گه‌لی كورد له رابوردووه‌وه هه‌تا ئێسته چ خه‌باتێكی خوێناوی كردووه بۆ رزگاربوونی له‌ده‌ست چه‌وسێنه‌ران وه چه‌ند سزاو ئازاریان له‌م رێگه‌دا چه‌شتوه‌و چه‌ند قوربانیان داوه له‌م ڕێیه‌دا، و چۆن له كۆتایی شه‌ڕی جیهانی یه‌كه‌مدا بڕیار درا كه كورد ده‌وڵه‌تێك بۆ خۆی پێكبهێنی و له په‌یمانی"سیڤه‌ردا" بڕیاری له‌سه‌ردراو له ئه‌نجامدا نه‌یانهێشت بێته‌دی به‌هۆی كۆنه‌په‌رستان وداگیركه‌رانه‌وه.\nبه‌ڵام ئه‌مڕۆ ئێمه به‌شانازیه‌وه داوای هه‌قی خۆمان ده‌كه‌ین, و هه‌موو توانای خۆمان له‌م رێگه‌دا ئه‌خه‌ینه‌كار بۆ ئه‌وه‌ی سه‌ربه‌خۆییه‌كی زاتیمان هه‌بێت له خاكی خۆماندا, و چه‌وتیو ئه‌ركی ئه‌م گیروگرفته هه‌مووی ئه‌كه‌وێته سه‌رشانی كاربه‌ده‌ستانی رژێمی ئێران كه تائێستا هیچ هه‌نگاوێكیان له‌م رووه‌وه بۆ پێشه‌وه نه‌ناوه و ئاوڕیان له مافی نه‌ته‌وایه‌تیمان نه‌داوه‌ته‌وه, و ئێمه زۆر به‌گه‌رمی و دڵسۆزیه‌وه، و به‌هیوایه‌كی به‌تینه‌وه چاومان بڕیوه‌ته هه‌موو رێگایه‌كی پێشكه‌وتوو بۆ سه‌ركه‌وتن له‌م مه‌به‌سته پیرۆزه‌دا, و نامانه‌وی لاسایی یه‌كێتی سۆڤێت یا ئه‌مه‌ریكا بكه‌ینه‌وه.\nله‌گه‌ڵ ئه‌وه‌دا ده‌رگا له‌سه‌ر خۆمان داناخه‌ین و په‌یوه‌ندیو دۆستایه‌تیمان له‌گه‌ڵ وڵاته پێشكه‌وتووه‌كان به‌هێز ئه‌كه‌ین, به‌پیی به‌رژه‌وه‌ندی گه‌ل و نیشتمان، به‌بی جیاوازی تابه‌م بۆنه‌یه‌وه باری ئابووری وڵاتمان په‌ره‌پی بده‌ین, بتوانین هه‌موو ئیشوكارێكی خۆمان به‌ڕێكوپێكی هه‌ڵسوڕێنین.\nكۆتایی كۆماری مه‌هاباد\nله 26ی ئازاری ساڵی 1947 پاش ئه‌وه‌ی سۆڤیه‌ت په‌یمانی به حكومه‌تی ئێراندا له باكوری ئه‌و وڵاته بكشێته‌وه، له مانگی حوزه‌یراندا ئێران ده‌ستی به سه‌ر ئازربایجاندا گرته‌وه، به‌وه‌ش كۆماری مه‌هاباد له یه‌كێتی سۆڤیه‌ت دابڕا، هاوكات ئه‌و خێڵانه‌ی له سه‌ره‌تاوه پشتگیری كۆماره‌كه‌یان ده‌كرد له روی ئابورییه‌وه لاواز بون، هه‌رچه‌نده له‌پێنجی كانونی یه‌كه‌مدا ئه‌نجومه‌نی شه‌ڕ به قازی محه‌مه‌دیان راگه‌یاند رێگه له هه‌ر په‌لامارێكی ئێران ده‌گرن بۆ سه‌ر كۆماره‌كه، به‌ڵام پاش 10 رۆژ و له 15ی كانونی یه‌كه‌می ساڵی 1947 سوپای ئێران هاته ناوچه‌كه و ده‌ستی به سه‌ر مه‌هابادا گرت.\nهۆكاره‌كانی سه‌رنه‌كه‌وتنی قازی محه‌مه‌د و كۆماری مهاباد\nئارچیبالد بولۆچ رۆزڤڵت، كوڕه‌زای سه‌رۆكی پێشووی ئه‌مریكا، تیۆدۆر رۆزڤڵت، له كتێبه‌كه‌یدا “كۆماری كوردیی مهاباد” ده‌ڵێت كێشه‌ی سه‌ره‌كی كۆماری كوردستان ئه‌وه‌بوو كه كورده‌كان پێویستیان به سۆڤێت بوو، ته‌نها چانسیان، هێزی سوپای سوور بوو. به‌ڵام ئه‌م په‌یوه‌ندییه نزیكه‌یان له‌گه‌ڵ ستالین و سۆڤیه‌ت وایكرد زوربه‌ی هێزه رۆژاواییه‌كان پشتی ئێران بگرن. قازی محه‌مه‌د، هه‌رچه‌نده نكۆڵیی له‌و راستییه نه‌ئه‌كرد كه له رووی داراییه‌وه پشتیان به سۆڤیه‌ت به‌ستووه، ئه‌وه‌ی ره‌تئه‌كرده‌وه كه حزبی دیموكراتی كوردستان پارتێكی كۆمۆنیست بێت، رایگه‌یاند ئه‌وه درۆیه‌كه كه ده‌سه‌ڵاتدارانی سوپای ئێران دروستیان كردووه، جگه له‌وه‌ی ئامانجه‌كانی خۆی به زۆر جیاواز له‌وانه‌ی سۆڤیه‌ت له‌قه‌ڵه‌مدا. هه‌روه‌ها، كۆماره‌كه به‌ده‌ست چه‌ند كێشه‌یه‌كی ناوخۆییه‌وه ئه‌یناڵاند. جیاوازییه‌كی گه‌وره له‌نێوان خه‌ڵكی شار‌و خێڵه‌كییه‌كاندا هه‌بوو، و هاوپه‌یمانێتییه‌كه‌یان بۆ مهاباد له داڕماندا بوو، وه‌ك چۆن پێشتریش رایگه‌یاندبوو، خێڵه‌كان و سه‌رۆكه‌كانیان ته‌نیا له‌به‌ر ئه‌و هاوكاریی‌ه دارایی و سه‌ربازییانه پشتی قازی محه‌مه‌دیان ئه‌گرت كه له یه‌كێتی سۆڤیه‌ته‌وه وه‌ریده‌گرت، له رووی داراییه‌وه مهاباد نشوستی هێنا و ئه‌وه وه‌ك مه‌حاڵ وابوو كه مهاباد له رووی داراییه‌وه هاوتابێته‌وه له‌گه‌ڵ ئێران.\n6ی ڕێبه‌ندانی ھه‌مان ساڵ 1325ھه‌تاوی- 1947زایینی) لیژنه‌ی تایبه‌ت كه له تارانه‌وه ھاتبوون به سه‌رۆكایه‌تی سه‌رھه‌نگ غۆڵام حسێن عه‌زیمی ده‌گه‌نه مه‌ھاباد و دادگا ڕێده‌خه‌ن، پرسیاره‌كانی دادگا ڕوون نه‌بوون، له لایه‌ن قازیه‌كانه‌وه (قازی محه‌مه‌د، سه‌در قازی، سه‌یف قازی) ھه‌موو تاوانه‌كان ره‌تكرایه‌وه و داوای به‌ڵگه‌یان ده‌كرد، ئاشكرا بوو كه ئه‌و دادگا هیچ به‌ڵگه‌یه‌كی به ده‌سته‌وه نه‌بوو.\nئه‌و تۆمه‌تانه‌ی كه درابوونه پاڵ قازی پێكهاتبوون له...\nدادگاكه بڕیاری له سێداره دانی هه‌ر سێ قاره‌مانه‌كه‌ی ده‌ركرد، به‌ڵام ئه‌مه كۆتایی كاره‌كه نه‌بوو، قازییه‌كان له به‌ندیخانه كران بۆ ماوه‌ی سێ مانگ، دیسان به هه‌مان شێوه دادگای پێداچوونه‌وه به‌ڕێوه‌چوو، ئه‌گه‌ر چی هه‌موان له سه‌ر ئه‌و بڕوایه بوون كه به تاوانبار ناسینی قازی هه‌ر له‌پێشدا وه‌ك ئامانجی دادگاكان له تارانه‌وه ده‌ستنیشان كرابوو.\nپێشه‌وا و هاوڕێیانی ئه‌وه‌نده‌ی له ماوه‌ی یازده مانگی كۆماردا هه‌وڵیاندا، هه‌ر ئه‌وه‌نده‌ش له‌و دادگا بوو، له‌خۆبردوویی و ئازایه‌تییان خۆیان نیشانداوه.\nرۆژنامه‌نوس و ئه‌وكه‌سانه‌ی كه‌قازی و هاوڕێكانیان له‌زیندان و دادگادیی بوو چی ده‌ڵێن ؟\nله چاوپێكه‌وتنێكی نهێنیدا كه له‌گه‌ڵ یه‌ك دووكه‌سی جێی باوه‌ڕی خۆیان قازی و هاوڕێكانی گوتوویان، ئێمه‌یان فریودا، با نه‌ته‌وه‌ی كورد فریو نه‌خواو خه‌باتی خۆی بۆ رزگاری و سه‌ربه‌ستی درێژه بدات و چه‌ك دانه‌نێت.\nهه‌روه‌ها وتبوویان، ئازایه‌تییان له دادگاكاندا به ڕاده‌یه‌ك بووه كه ئه‌فسه‌ره‌كان سه‌ریان سوڕماوه، له ڕاستیدا ئه‌و دادگایه ئه‌مریكا و به‌ریتانیای له پشت بوو. هه‌رچه‌ند جگه له كاربه‌ده‌ستانی خۆیان كه‌سی نامۆی لێ نه‌بووه، به‌ڵام ھه‌ر له رێگای ئه‌وانه‌وه زۆر شت بڵاوبوه‌ته‌وه كه پێویسته بیزانین.\nپێشه‌وا ھه‌ر جارێك له‌و دوو جاره كه به ناو دادگایی كراوه زیاتر له چوار سه‌عات قسه‌ی كردوه و به وته‌ی سه‌روان شه‌ریفی كه پارێزه‌ری بووه، ئه‌وه قازی محه‌ممه‌د بووه كه حكومه‌تی دادگایی كردوه‌و له ھه‌موو بوارێكه‌وه هێناویه‌ته ژێر پرسیار.\nرۆژنامه‌ی ئازادی كه له‌و سه‌رده‌مدا له‌به‌غدا به زمانی كوردی ده‌رده‌چوو، سه‌باره‌ت به پشتگیریی ئه‌مریكا و ئینگلیز له‌و دادگایییه نوسیبووی: به‌ریتانیا و ئه‌مریكا قازی محه‌مه‌د و ھاوڕێكانی به‌دوژمنی هه‌ره سه‌رسه‌ختی خۆیان ده‌زانن، هیوایان ھه‌بوو بتوانن چۆكیان پێ دابده‌ن و له به‌ندیخانه‌ش نوێنه‌ره‌كانیان چوون له‌گه‌ڵیان دوان تا بتوانن بۆ لای خۆیانیان ڕابكێشن، به‌ڵام هیچ كات سه‌ركه‌وتوو نه‌بوون، دواتر رۆژنامه‌ی ئازه‌ربایجان له باكۆ نوسیبووی قازی محه‌ممه‌د به نوێنه‌ری ئه‌مریكا (جورج ئالێن)ی وتبوو: گه‌لی كورد چاوه‌ڕوانی هیچ چاكه‌یه‌كی له وڵاتانی ئیستێعماری نیه، نه‌جه‌فقولی پسیان وته‌كانی پێشه‌وا له دادگادا له چه‌ند رسته‌دا كورت ده‌كاته‌وه و ده‌نووسێ:له كاتی دادگایی‌دا قازی محه‌ممه‌د هێرشی ده‌كرده سه‌ر سیاسه‌ت و ئاكاری ده‌وڵه‌تی تاران و ده‌یگوت: "من له قوژبنی گرتووخانه‌وه ده‌نگی خۆم به‌رز ده‌كه‌مه‌وه له دژی ده‌وڵه‌تی تاران و سه‌رۆكه‌كانی و ده‌ڵێم تاوانبار ئێوه‌ن نه‌ك ئێمه. ئێوه وڵاتتان لێ داگیركردووین\nرۆژنامه‌نوسێكی دیكه به نێوی سلیمان.خ له نووسراوه‌كانیدا ده‌ڵێت، قازی وتی:ته‌واوی ئه‌م به‌سه‌رھات و رووداوانه ئاكامی سیاسه‌تی داگیركه‌رانه‌ی ده‌وڵه‌ته، ئه‌گه‌ر ده‌وڵه‌ت ته‌واوی كوردان به خائین ده‌زانێ با ده‌ست له‌و مه‌ڵبه‌نده هه‌ڵبگرێ، ئه‌گه‌ر به نیشتمانپه‌روه‌ریشیان ده‌زانێ با لێ بگه‌ڕێ خۆیان كاروباری خۆیان بگرنه ده‌ست، له به‌ڵگه و رۆژنامه‌كانی یه‌كیه‌تی سۆڤیه‌ت زۆر شت له‌سه‌ر ئه‌مه نووسراون، له زمان ئه‌فسه‌ره ئێرانییكانه‌وه ده‌گێڕنه‌وه كه قازی له‌جوابی ئه‌وه‌ی كه كۆماری مه‌هاباد هی سۆڤیه‌ت بووه ده‌ڵێت: ئه‌و رووداوانه له ئاكامی ئه‌وه‌ی دابوون كه ئێوه خۆتان قانوونی بنه‌ڕه‌تیتان له ژێر پێ ناوه.\nئێستاش من ته‌نیا خۆم دامه‌زرێنه‌ری دیمۆكراسیه‌ت له كوردستانم و هیچ هێزێكی بێگانه منی هاننه‌داوه. بێبه‌شی كورد منی بۆ به‌ڕێوه‌بردنی ئه‌و كارانه هانداوه، كاتێك سه‌رۆكی دادگا به خه‌یانه‌ت تاوانباریان ده‌كا له وه‌ڵام دا ده‌ڵێت: ئێره ماڵی منه، خاكی كوردستان خاكی باب و باپیر و ئه‌جدادی منه چۆن ده‌توانم ده‌ستی لێ هه‌ڵگرم، دادگایی یه‌كه‌م له 19ی مانگی ژانویه ده‌ستی پێكرد و چه‌ند رۆژی خایاند و حوكمی ئیعدامی قازییه‌كانی دا. دادگایی دووهه‌م له 28ی مارسی 1947 (واته 7ی خاكه‌لێوه) ده‌ستیپێكرد و رۆژی 30ی مارس كۆتایی پێهات.\nبه‌ر له سێداره، وه‌سێتنامه‌ی پێشه‌وا قازی محه‌ممه‌د باسی چی ده‌كات ؟\nنه‌ته‌وه‌ی زۆر لێكراو، بێ به‌ش‌و چه‌وساوه‌ی كورد! برایانی به‌ڕێز! له دوایین ساته‌كانی ژیان‌دا بابه‌تگه‌لێتان وه‌ك ئامۆژگاری پێ ده‌ڵێم.\nبۆ ره‌زامه‌ندیی خودا ده‌ست له دوژمنیی یه‌كتر هه‌ڵگرن، یه‌ك بگرن‌و بۆ پشتیوانی له یه‌كتر هه‌ڵسن، له به‌رابه‌ر دوژمن‌دا راوه‌ستن، خۆتان به نرخێكی كه‌م به دوژمنه‌كان مه‌فرۆشن، دوژمن ته‌نیا بۆ گه‌یشتن به قازانجه‌كانی ئێوه‌ی ده‌وێت. پاش ئه‌وه ئیتر زیاتر له تڵپه‌یه‌ك نین.\nدوژمنانی نه‌ته‌وه‌ی كورد زۆرن، زۆردان، نامه‌رد‌و بێویژدانن، رازی سه‌ركه‌وتنی هه‌ر نه‌ته‌وه‌یه‌ك یه‌كیه‌تیی‌و پێكه‌وه بوونه. ئازادیی نه‌ته‌وه‌یه‌ك پێویستی به پشتیوانیی گشت نه‌ته‌وه‌كه‌یه، نه‌ته‌وه‌ی یه‌كنه‌گرتوو هه‌میشه له ژێر ده‌سه‌ڵات‌دایه.\nئێوه نه‌ته‌وه‌ی كورد شتێكتان له نه‌ته‌وه‌كانی دیكه كه‌م نیه. به پێچه‌وانه‌شه‌وه پیاوه‌تی، غیره‌ت‌و ئازایه‌تیی ئێوه فره زۆرتره.ئه‌و نه‌ته‌وانه‌ی له به‌ندی دیلی رزگاریان بووه یه‌كگرتوو بوون‌و ته‌واو.\nله ئیسماعیل ئاغای شكاك تا جه‌وهه‌رئاغای برای‌و حه‌مزه‌ئاغای مه‌نگوڕ‌و چه‌ندین‌و چه‌ند قاره‌مانێكی دیكه، فریوی ئه‌م زۆرداره مه‌لعونانه‌یان خوارد‌و ناپیاوانه شه‌هیدكران. هه‌موویانیان به قورئان‌و سوێند فریودا، ئاخر ئه‌مانه كه‌ی له قورئان‌و سوێند تێده‌گه‌ن، وه‌فا له لای ئه‌م كۆمه‌ڵه، شمه‌كی بازاڕه.\nله رێگه‌ی خوداو بۆ ره‌زامه‌ندیی ئه‌و پشتی یه‌كتر چۆڵ مه‌كه‌ن‌و یه‌كگرتوو بن، دڵنیا بن ئه‌گه‌ر دوژمن هه‌نگوێنتان پێبداتێكه‌ڵ به‌ژه‌هره. فریوی سوێنده درۆزنه‌كانی مه‌خۆن، ئه‌گه‌ر هه‌زار جار سوێند بخۆن دووباره هیچ ئامانجێكیان جیا له له‌نێوبردنی ئێوه نیه.\nله دوایین سه‌عاته‌كانی ژیانمدا خودا به شایه‌تی ده‌گرم كه له رێگای ئازادی‌و به‌خته‌وه‌ریی ئێوه‌دا گیان‌و ماڵی خۆم به‌خت كرد‌و له هیچ هه‌وڵێك كۆتاییم نه‌كرد، له لای ئه‌مانه، كوردبوونی ئێوه تاوانه، سه‌رو گیان‌و ماڵ‌و شه‌ره‌فی ئێوه له لایان حه‌ڵاڵه.\nوه‌سیه‌ت ده‌كه‌م منداڵه‌كانتان فێری زانست‌و عیلم بكه‌ن، نه‌ته‌وه‌ی ئێمه شتێكی له نه‌ته‌وه‌كانی تری جیهان كه‌م نیه، جیا له زانست‌و عیلم، فێری زانست بن تا له كاروانی مرۆڤایه‌تی دوا نه‌كه‌ون. زانست، چه‌كی له‌نێوبردنی دوژمنانه، دڵنیابن ئه‌گه‌ر به دوو چه‌كی یه‌كیه‌تی‌و زانست پۆشته ببن، دوژمنان كارێكیان بۆ ناچێته پێش.\nئێوه نابێت به مردنی من و براكان و ئامۆزاكانم ترس بچێته دڵتانه‌وه، هێشتا قاره‌مانگه‌لێكی زۆر ده‌بێ گیان فیدا بكه‌ن تا داری ئازادیی كوردستان بگاته به‌رهه‌م. دڵنیام پاش ئێمه‌ش قاره‌مانگه‌لێكی دیكه هه‌ن كه فریوبخۆن، به‌ڵام هیوادارم مه‌رگی ئێمه ببێته ده‌رسی عیبره‌ت بۆ سه‌رجه‌م خه‌باتگیڕانی ئازادیی كوردستان.\nشایه‌ت له خۆتان بپرسن بۆ من سه‌رنه‌كه‌وتم؟ له وه‌ڵام‌دا ده‌بێت بڵێم به خودا سه‌ركه‌وتووی راسته‌قینه منم. چ نێعمه‌تێك له‌وه سه‌رتره كه سه‌رو ماڵ‌و گیانم له رێگای نه‌ته‌وه‌و نیشتمانم‌دا به‌خت بكه‌م.\nباوه‌ڕ بكه‌ن من جاران داوام له خودا كردوه ئه‌گه‌ر بمرم به شێوه‌یه‌ك گیان له‌ده‌ست بده‌م كه به روومه‌تی سووره‌وه له لای خودا‌و پێغه‌مبه‌ر‌و نه‌ته‌وه‌كه‌م دا ئاماده بم. وه‌ها مردنێك سه‌ركه‌وتنی راسته‌قینه‌یه.\nخۆشه‌ویستانم! كوردستان، نیشتمانی كورد‌و ماڵیه‌تی.\nهیچ كه‌سێك مافی ئێره‌یی‌و به‌خێڵی نیه هه‌موو له ماڵی خۆیان‌دا ئازادن. هه‌رچی له ده‌ستتان دێ بۆ ئازادیی كورد كۆتایی مه‌كه‌ن. ئیتر نابێ له‌سه‌ر رێگای ئه‌و كه‌سانه‌دا كه به‌رپرسایه‌تی ده‌گرنه ئه‌ستۆ راوه‌ستن. له به‌رد خستنه رێگه ده‌ست هه‌ڵگرن‌و ئه‌ركه‌كانتان به باشترین شێوه به‌ڕێوه‌ببه‌ن.\nدڵنیابن براكورده‌كه‌تان له دوژمنی بێگانه زۆر باشتره. ئه‌گه‌ر من به‌پرسایه‌تیم وه‌ئه‌ستۆ نه‌گرتبایه ئێستا له پای چێوه‌ی داردا نه‌بووم و له لای بنه‌ماڵه‌كه‌م رۆژه‌كانم ده‌برده‌سه‌ر، به‌ڵام ئه‌ركی من، به‌رزترین ئامانجم بوو و، تا پێی گیان راوه‌ستام. به هیوای خوداوه‌ندی گه‌وره، له ئاكام‌دا به‌سه‌ر دوژمنان‌دا سه‌رده‌كه‌ون.\n1-بڕواتان به خودا‌و ماجا‌و من عندالله و پێغه‌مبه‌ری ئه‌كره‌م 'ێ' هه‌بێ‌و ئه‌ركه دینییه‌كانی خۆتان به باشترین شێوه به‌ڕێوه ببه‌ن.\n2- یه‌كیه‌تی‌و هاوپێوه‌ندی، ره‌مزی سه‌ركه‌وتنه. ئێره‌یی‌و خۆفریودان وه‌لابنێن‌و له وه‌رگرتنی به‌رپرسایه‌تی‌و خزمه‌تكردن‌دا له‌گه‌ڵ یه‌كتر كێ‌به‌ركێ بكه‌ن.\n3- زانست‌و ئاگایی خۆتان به‌رنه‌سه‌رێ تا فریوی دوژمنان نه‌خۆن.\n4- هیچ كات دوژمن به دۆست مه‌زانن چونكه دوژمنی نه‌ته‌وه‌و نیشتمان‌و دینتانه.\n5- خۆتان بۆ چه‌ند رۆژ ژیان له‌م دنیا له‌ناوچووه‌دا مه‌فرۆشن، مێژوو سه‌لماندوویه كه دوژمن به بچووكترین بیانوویه‌ك، ده‌ست بۆ كوشتار‌و سه‌ركوت ده‌با..\n6-خه‌یانه‌ت له‌یه‌كتر مه‌كه‌ن نه خه‌یانه‌تی سیاسی‌و نه خه‌یانه‌تی ماڵی‌و گیانی‌و نامووسی خه‌یانه‌تكار له لای خودا‌و گه‌ل رووڕه‌شه‌و خه‌یانه‌ت، له ئاكام‌دا بۆ خۆی ده‌گه‌ڕێته‌وه.\n7-له‌ته‌ك ئه‌و كه‌سانه‌ی دا، بێ خه‌یانه‌ت ئه‌رك به‌ڕێوه‌بردن هاوكاری بكه‌ن. خودای نه‌خواسته هیچكات مه‌بنه سیخۆڕی بێگانه.\n8- ئه‌و شوێنانه‌ی له وه‌سیه‌تنامه‌كه‌دا ئاماژه‌م پێ كردون 'مزگه‌وت، قوتابخانه‌و نه‌خۆشخانه' هی خۆتانن، به باشترین شێوه كه‌ڵكیان لێ‌وه‌رگرن.\n9- واز له شۆڕش مه‌هێنن تا له‌ژێرده‌سته‌یی ده‌رباز بن. ماڵی دنیا هیچ نیه، ئه‌گه‌ر نیشتمانێكتان هه‌بێ، سه‌ربه‌خۆیی یه‌كتان هه‌بێ‌و ماڵ‌و خاك‌و نیشاتمانتان هی خۆتان بێ، ئه‌و كات هه‌موو شتێكتان ده‌بێ، هه‌م سامان هه‌م ده‌وڵه‌ت، هه‌م ئابڕو و هه‌م نیشتمان.\n10- گومان ناكه‌م جیا له مافی خودا 'حق الله'، مافێكی دیكه له ئه‌ستۆم بێ، سه‌ره‌ڕای ئه‌مه‌ش ئه‌گه‌ر كه‌سێك هه‌ست ده‌كا قه‌رزێكی به‌لامه‌وه‌یه بچێته لای میراتگرانم.\nتا ده‌ست نه‌ده‌یه ده‌ستی یه‌كتر، سه‌ركه‌وتن مسۆگه‌ر نابێ. له یه‌كتر زۆر مه‌كه‌ن چونكه خوداوه‌ند دوژمنی زۆردارانه.\nهیوادرام وته‌كانم وه‌رگرن، خوداوه‌ند ئێوه به‌سه‌ر دوژمنان‌دا سه‌رخات.\n((قازی محه‌ممه‌د ))\nمه‌زارگه‌ی قازی محه‌مه‌د\nPUKmedia ئاماده‌كردنی / كاوان ئه‌حمه‌د حه‌مه‌ساڵح هه‌ڵه‌بجه‌یی _ هاوكار عه‌بدۆڵڵا


سیاسەتڕێژی میدیایی لە هەرێمی کوردستان | CFS Center\nHome / بڵاوکراوەکان / توێژینەوە / سیاسەتڕێژی میدیایی لە هەرێمی کوردستان\nسیاسەتڕێژی میدیایی لە هەرێمی کوردستان\nڕۆژان سیفور اسکندر*\n* مامۆستای یاریدەدەر لە بەشی تەکنیکی میدیا/ کۆلێژی تەکنیکی کارگێڕی /زانکۆی پۆلیتەکنیکی سلێمانی: [email protected]\nوشە کلیلییەکان: میدیا، سیاسەتی گشتی، سیاسەتڕیژی، سیاسەتی میدیایی، هەرێمی کوردستان.\nمیدیاکان هۆکاری گرنگن لە ئاڕاستەکردنی رای گشتی، بۆیە دانان و دیاریکردنی سیاسەتی گشتی و دوورمەودا بە مەبەستی رێنوێنیکردنی میدیا لەسەر ئاستی گشتی بایەخدارە. لەبەرئەوەی فەزای دامەزراوە میدیاییەکان سروشتێکی ئاڵۆز و فرەڕەهەندیان هەیە، پێویستە بە لێکۆڵینەوەی زانستی رێگەچارەی گونجاو و چارەسەری ئاریشە گشتییەکانی میدیا بدۆزرێتەوە و لە خزمەتی ئامانجە گشتیەکاندا ئاراستە بکرێت. یەکێک لەو رێگایانەش بریتیە لە سیاسەتى گشتى یان سیاسەتڕێژیی میدیایی. کە لێرەدا مەبەست لە ستراتیژێکی بەرفراوان بۆ ئاراستەکردنی میدیاکان بۆ گەیشتن بە چوارچێوەیەکی گشتی بە جۆرێک لە خزمەتی ئامانجە باڵاکانی کۆمەڵگەدا بێت. بە ئامانجی گرنگیدان بە سیاسەت لە بواری میدیادا لە هەرێمی کوردستاندا و خستنەڕووی پێویستییەکانی ئەو بوارە، هەروەها پڕکردنەوەی بۆشایی لە بواری سیاسەتی میدیایی لە هەرێمی کوردستان ئەم توێژینەوەیە ئەنجام دراوە. هەوڵدراوە پاش خستنەبەرباسی چەمکی سیاسەت بەگشتی، سیاسەتڕێژیی میدیایی و ئامانجەکانی، بایەخەکانی ئەم سیاسەتە بۆ میدیاکانی هەرێمی کوردستان روون بکرێتەوە. ئەوەش بە لێکۆڵینەوە لە ئەدەبیاتی توێژینەوەکە وئبە بەکارهێنانی میتۆدی وەسفی کتێبخانەیی بەئەنجام گەیشتووە.\nالسياسة الإعلامية في إقليم كوردستان\nوسائل الإعلام هي سبب مهم لتوجيه الرأي العام، لذلك من المهم وضع وتحديد السياسات العامة الطويلة الأجل لتوجيه وسائل الإعلام على المستوى العام. و بما أن فضاء المؤسسات الإعلامية ذات طابع معقد ومتعدد الأبعاد، يجب من خلال طرق علمية جادة إيجاد حلول مناسبة لحل مشاكل الإعلام العاة و وتوجيهها لخدمة الأهداف العامة. وإحدى هذه الطرق هي السياسة الإعلامية، التي تهدف هنا إلى أن تكون استراتيجية واسعة النطاق لتوجيه وسائل الإعلام بغية الوصول إلى إطار عام بطريقة تخدم الأهداف السامية للمجتمع. وقد تم إجراء هذه الدراسة للتركيز على السياسة الإعلامية في إقليم كوردستان وتلبية احتياجات هذا المجال، إضافة الى سد الفجوة في السياسة الإعلامية في إقليم كوردستان. وقد حاولت الدراسة تسليط الضوء على أهمية هذه السياسة لوسائل الإعلام في حكومة إقليم كوردستان بعد معالجة مفهوم السياسة بشكل عام والسياسة الإعلامية وأهدافها أيضا. وقد تم ذلك من خلال البحث في أدبيات البحث في هذا المجال، مع استخدام منهج الوصف المكتبية.\nMedia policy in the Kurdistan region\nThe media has a significant role in directing and forming public opinion, so it is important to set and determine public and long-term policies to help the media at the public level. Since the space of media has a complex and multidimensional nature, scientific research and appropriate solutions must be found to solve public media problems and serve public goals. One of these ways is media policy. It is here intended to be a wide-scale strategy for directing the media to reach a public framework in a way that serves the high goals of society. This study was conducted to focus on media policy in the Kurdistan Region and to address the needs of this field, as well as to fill the gap in media policy in the Kurdistan Region. This study is an attempt to highlight the importance of this policy to the Kurdistan Regional Government’s media and following that, the concept of politics in general, media policy and its objectives are discussed. This has been done by investigating the literature of the research and using the method of library research.\nChin, Y. c. (2011). Policy prosess. policy learning, and the role of the provincial media in China,. Media, Culture & Society journal, 193-210.\nDonk, V. d. (2005). Media Policy for the Digital Age . The Netherlands Scientific Council for Goverment Policy, Amsterdam University Press.\nاجتماعی-فرهنگی, م. پ. (١٣٩٦). مباحثی پیرامون سیاستگذاری در حوزە رسانە و ارتباطات جمعی(١). دفتر:مطالعات فرهنگی, ١-٣٢.\nاربطانی, ط. ر. (١٣٩٤). پژوهشی بنیادین در حوزە مفاهیم نظری سیاستگذاری رسانەای. مدیریت دولتی، دورە ٧، شمارە ٣, ٤٨١-٥٠٤.\nاربطانی, ط. ر. (١٣٩٥). سیاستگذاری رسانەای. تهران: انتشارات دانشگاه تهران.\nآشوری, د. (١٣٩٤). دانشنامە سیاسی(فرهنگ اصطلاحات و مکتب‌های سیاسی ) (وەشانی چاپ بیست و چهارم). تهران: انتشارات مروارید.\nبشیر, د. ط. (١٣٩٦). طراحی مدل سیاستگذاری رسانەای اتحادیە رادیو و تلویزیون‌های اسلامی مبتنی بر رویکرد همگرایی محتوایی. فصلنامه پژوهشهای ارتباطی- سال بیست و چهارم/ شماره 2 , 9-30.\nبهرامپور, ش. (1383ش). ضرورت تجدید نظر در سیاستگذاری رسانه ای و مطبوعاتی. فصلنامه مطالعاتی و تحقیقاتی وسایل ارتباط جمعی, سال پانزدهم, شماره 2, 72.\nبیات, غ. خ. (١٣٩٦). سیاستگذاری رسانە مطلوب در جمهوری اسلامی ایران. دوفصلنامە علمی-پژوهشی دین و ارتباطات, ٢(٥٢), ١٠٥-١٣١.\nجهرمی, س. ج. (١٣٩٥). پیامدهای هم گرایی اینترنت و تلویزیون بر سیاستگذاری رسانەای در ایران. مطالعات فرهنگ و ارتباطات، سال هفدهم، شمارە سی و چهارم.\nحبیب‌زادە‌ملکی, ا. (١٣٩٤). رسانەشناسی. تهران: جامعەشناسان.\nخاشعی, و. (١٣٩١). ارائە الگوی مطلوب تدوین سیاست‌های رسانەای. رسانە, ١, ٢٩-٦٦.\nد.هێرش رەسوڵ، د.کاروان عەلی. (٢٠١٩). راگەیاندنی نیشتمانیی(بایەخی بۆ هەرێمی کوردستان و ئاستەنگەکانی بەردەمی). سلێمانی: چاپخانەی حەمدی.\nدکتر علی حیدری، دکتر سید حسین شرف‌الدن، دکتر مهدی هاشمی. (١٣٩٨). سیاستگذاری رسانەای در سیاستگذاری عمومی با استفادی از تکنیک مدل‌سازی ساختاری تفسیری. فصلنامە پژوهشهای ارتباطی, ٢٦, ٩-٢٦.\nدیگران, سون ویندال و. (١٣٧٦). کاربرد نظریەهای ارتباطات. (ع. دهقان, وەرگێڕ) تهران: مرکز مطالعات و تحقیقات رسانەها.\nرەسوول, ه. (٢٠٠٩). ئازادیی رادەربڕین لە رۆژنامەنوسیی کوردیدا. سلێمانی : لە کتێبە چاپکراوەکانی رۆژنامەی چاودێر.\nسید محمد علی دیباجی، زهرا رییسی‌میرزایی . (١٣٩٠). پرداختن بە فلسفە رسانە. فصلنامە علمی-پژوهشی مطالعات میان‌رشتەای در رسانە و فرهنگ, ٢.\nطاهر روشندل اربطانی، علی حیدری. (تابستان ٩٧). طراحی مدل سیاستگذاری رسانەای سازمان تامین اجتماعی ایران. فصلنامە علمی- پژوهشی رفاە اجتماعی, سال هجدهم(٦٩), ١٢٩-١٥٧.\nطاهر روشندل اربطانی، علی حیدری. (تابستان ٩٧). طراحی مدل سیاستگزاری رسانەای سازمان تامین اجتماعی ایران. فصلنامە علمی-پژوهشی رفاه اجتماعی، سال هجدهم، شمارە ٦٩, ١٢٩-١٥٧.\nکاسمانی, د. ب. (١٣٩٦). شناسایی و طبقەبندی زمینەهای سیاستگذاری عمومی فضای مجازی . فصلنامە پژوهش‌های ارتباطی , ٢٧-٥٣.\nکوایل, د. م. (١٣٨٣). سیاستگذاری رسانە ای. (ت. م. هاشمی, پێداچوونکار) فصلنامە مطالعاتی و تحقیقاتی وسایل ارتباط جمعی, ٢, ٣٩-٦٠.\nکوین بی . سمیث، کریستور دبلیوو. لاریمر. (١٣٩٦). درآمدی نظری بر سیاست عمومی. (ب. عطارزادە, وەرگێڕ) تهران: انتشارات علمی و فرهنگی.\nلبافی, ط. ر. (١٣٩١). تبیین عوامل موثر بر فرامند سیاست گذاری رسانەای در سازمان صدا و سیمای جمهوری اسلامی ایران. رسانە, ١٣١-١٤٨.\nمحمد, د. (٢٠١٧). ڕۆژنامەنووس و تاوانەکانی ڕاگەیاندن. سلێمانی: لە بڵاکراوەکانی دەزگای رۆشنبیری جەمال عیرفان.\nمحمدی, ح. (1387). سیاستگذاری رسانه ای . فصلنامه پژوهشهای ارتباطی(پژوهش و سنجش), دوره 15, شماره 53.\nمعتمدنژاد, ک. (1383). یونسکو و سیاستگذاری ملی ارتباطات در کشورهای در حال توسعه. فصلنامه مطالعاتی و تحقیقاتی وسایل ارتباط جمعی(رسانه),دوره 15, شماره 2.\nئێم, م. ه. (١٣٨٠). مطالعە خط‌مشی عمومی. (ع. م. گلشن, وەرگێڕ) تهران: مرکز آموزش مدیریت دولتی.\nگۆڤارى لێکۆڵینەوە سیاسى و ئەمنییەکان – ژمارە 6 - بەرگى 3


له هەردوو پارێزگای نەجەف و بابل خۆپێشاندانی ناڕەزایەتی دەستیپێكرد\n28/2/2021 - 18:50\nئاڵۆزییەكان لە باشووری عێراق تا دێت زیاتر پەرە ده‌سه‌نێت و له‌هەردوو پارێزگای نەجەف و بابل خۆپێشاندانی ناڕەزایەتی دەستی پێ كرد.\nبه‌گوێره‌ی چه‌ند سه‌رچاوه‌یه‌كی عێراقی دۆخەكە زۆر خراپه و تادێت خۆپێشاندان به‌رفراوانتر ده‌بێت، گوتیشیان خۆپێشانده‌رانی هه‌ردوو پارێزگا داوای سێ ڕۆژ ماته‌مینی ده‌كه‌ن بۆ گیانی شه‌هیدانی ناسڕییه كه له‌لایه‌ن هێزه ئه‌منییه‌كانه‌وه كوژران، هه‌روه‌ها داوای ده‌ست له‌كاركێشانه‌وه‌ی هه‌ردوو پارێزگاری بابل و نه‌جه‌ف ده‌كه‌ن.\nبه‌گوێره‌ی زانیارییه‌كان هێزەکانی پۆلیس باڵەخانەی پارێزگای بابلیان لە باشووری عێراق داخست دوای ئەوەی لەلایەن خۆپیشاندەرانەوە گەمارۆ درا و داوای دەستلەکارکێشانەوەی حەسەن مەندیل پارێزگاریان كرد.\nئه‌و سه‌رچاوانه ڕاشیانگه‌یاند لە پارێزگای واست به‌هه‌مان شێوه خۆپێشاندان ده‌ستی پێكرد و خۆپێشاندەران بە شەقامەكانی شاری كوت بڵاوبوونەتەوە، بەپێی سەرچاوەكانی ئه‌منی، خۆپێشاندەرانی نەجەف شەقام و رێگاكانیان داخستووە و هێزە ئه‌منییه‌كان هەوڵی بڵاوەپێكردنیان دەدەن، كاتێك خۆپێشاندەران لە شەقامەكانی مەدینە و ئەبو سخێر رێگاكانیان داخست، لەبەرامبەردا هێزە تەناهییەكان تەقەیان بۆ ئاسمان كردووە بۆ بڵاوەپێكردنیان.\nهه‌روه‌ها ئه‌مڕۆ له زیقار ناڕەزایەتییەكان لەسەر پردی نەسڕ بەئاراستەی تەلاری ئەنجوومەنی پارێزگای زیقاڕ بەردەوام بوو و هێزە ئه‌منییه‌كان گولەی راستەقینەیان بەكارهێناوە، ئەوەیش دوای ئەوەی دوێنێ ڕۆژێكی خوێناوی بوو بۆ ئەو شارە و شەش كەس كوژران و زیاتر لە سه‌د و نه‌وه‌د كه‌سیش برینداربوون.\nلە شەشەم ڕۆژی خۆپێشاندانەكان كە تا ئێستا نۆ كوژراو و دەیان برینداری لێ كەوتووەتەوە، ناڕەزایەتی پاڵپشتیی بۆ خۆپێشاندەرانی ناسڕییە لە كەربەلا و بابل و واست و دیوانییەیش سەری هەڵداوە، جێی ئاماژه‌یه خۆپیشاندانەکانی پارێزگای بابل دوای خۆپیشاندانەکانی پێنج ڕۆژی پارێزگای زیقار دێت کە بەهۆیەوە نازم وائیلی پارێزگاری زیقار ناچار بە دەستلەکارکێشانەوە کرا.


ئەشکەنجە و غرووری بەندیی سیاسی\nمحەممەد محەممەدی 5 / 2 / 2019\nکەمتر لە یەک مانگ بەسەر ئازادبوونەکەمدا تێپەڕیبوو کە لە ڕادیۆ حیزبەوە پەیامم بۆ هات کە «قەندیل ١» وەرە بۆ لامان. بەڕادەیەک بەو هەواڵە خۆشحاڵ بووم کە ئەشکەنجە و جەزرەبەکانی ئەو ماوەیەم بەتەواوی لەبیر چۆوە. دوای چەند ڕۆژان خۆم گەیاندە بنکەکانی حیزب لە باشووری کوردستان و پاش دیدار تازە کردنەوەیەک و ڕاسپاردنی هێندێک ئەرک؛ سەر لە نوێ سازمان درام و گەڕامەوە بۆ ڕۆژهەڵاتی کوردستان و دیسانەوە دەستم کردەوە بە چالاکی و سازکردنەوەی هەستە تەشکیلاتییەکانمان. هاوکات لەگەڵ بەڕێوەبردنی ئەرک و چالاکیی حیزبی خەریکی کاروکاسبیش بووم، ڕۆژێک لە نێوشاری دێولان تووشی مەئموورێک بووم و پێی گوتم: «ئەوە نەگیراوی؟» گوتم تازە ئازاد بووم و ئەویش گوتی کە نا ئەتۆ هێشتا ساڵێک لە حوکمەکەت ماوە و چ قازییەکی وا وا لێهاتوو، ئەو یەک ساڵەی تۆی کردووەتە تەعلیقی؟ لەدوای ئەوە زۆری نەخایاند قۆڵبەست کرام و پاش 40 ڕۆژان ئەشکەنجە و لێپێچینەوە، هیچم لەسەر نەسەلمێندرا بە دانانی بارمتە و بەشێوەی کاتی ئازاد کرام، بەڵام بازجووەکە پێی گوتم کە ئەو یەک ساڵە هەر دەبێ بکێشی و دادگا ناتوانێ بۆت بکاتە تەعلیقی؛ بە هەر شێوەیەک بوو بڕیاری خۆیان بردە سەرێ و دەستبەسەریان کردم و بۆ زیندانی ناوەندیی سنە گواسترامەوە. لە زیندان بێجگە لە حەسەن گۆران هەموو هاوڕێیانی پێشووم لەوێ مابوون.\nلێرەدا بەجێیە چەند بیرەوەرییەکی خۆم لە ڕۆژانی زیندانم بگێڕمەوە؛ شەهید محەممەد نەدیمی کە ئەو کات پێکەوە لە زیندان بووین، ڕۆژێک لە سەر ئەوەی کەسێک سووکایەتیی کردووە بە شەهیدان، لەگەڵی بەشەڕ هات و هێندی لێدا کابرا یەکڕاست بۆ نەخۆشخانەی دەرەوەی زیندان گوازرایەوە و شەهید محەممەدیش بۆ زیندانی تاکەکەسی. لە دوای چەند ڕۆژێک لەو ڕووداوە گەڕانەوەی بۆ بەند، هات بۆ لام و لێی پرسیم: «دەزانی ئەمڕۆ چ ڕۆژێکە؟» لە وڵامدا گوتم بەڵێ، ڕۆژی شەهیدانی کوردستانە. پێی گوتم دەی باشە بۆ وا بێهەست و بێهەڵوێستی؟ دوایە وەرە بۆ مزگەوتی زیندان. کە چووم دیتم زۆربەی هەرەزۆری حیزبییەکانی لەوێ کۆ کردووەتەوە و، هەر لەوێدا و بە ساکاری بۆنەیەکمان ڕێک خست و ئەو کارە بووە هۆی ورەبەخشینێکی زۆر بە من و هەموو هاوڕێیانی دیکەش. سێ ڕۆژ دواتر، واتە ڕۆژی سێزدەبەدەر کەش و هەوایەکی زۆر خۆشی هەبوو و ئێمەش سفرەی نەهارمان لە حەوشەی زیندان ڕاخستبوو کە بانگیان کردم بۆ ژووری چاوپێکەوتن. بەپەلە ڕۆشتم دیتم دایکم هاتووە بۆ سەردانم (چاوپێکەوتنەکانمان لە پشت شووشە و بە تەلەفوون بوو)، دایکم خەمێکی گەورە بە ڕوخسارییەوە دیار بوو، لە پاش چاک و چۆنی، لە کەش و هەوای دەرێم پرسی و ئەویش لە وڵامدا گوتی: «باران و بەفرێکە ڕۆڵەگیان هیچ کەسێک ناتوانێ ماڵەوماڵ بکا و هەموو لە ماڵ خزیون! لە درێژەی قسەکانیدا باسی لەوە کرد کە چێشت و نانێکی زۆری ساز کردووە و زۆر لە بەرپرسانی زیندان پاڕاوەتەوە و تەنانەت سەرشانی یەکیشیانی ماچ کردبوو بەڵام بەو حاڵەش نەیانهێشتبوو خواردنەکانمان بۆ بێنێ. بەوەی کە دایکم لەبەریان پاڕابۆوە زۆر تێک چووم و لەسەر دڵم گران هات، چونکی دوو ڕۆژ پێشتریش، باوکم قەندی بۆ هێنابووم و مەئموورەکان لێیان وەرگرتبوو و هەموو قەندەکەیان لە بەر دەرکی زیندان پڕش و بڵاو کردبۆوە. قسەکانی دایکم و ڕوخساری شەکەت وماندووی و دڵشکاوییەکەی ئاگری لە جەستەم بەردابوو. خۆم پێ ڕانەگیرا، لە قوڵپەی گریانم دا و دایکمم بەبێ ماڵاوایی کردن بەجێهێشت!\nساڵی 76 کە لە زیندان ئازاد بووم، بۆ ماوەیەک چالاکییەکانم ڕاگرت هەتا دیسان لەلایەن حیزبەوە پێوەندیم پێوە کرا و سەر لە نوێ لەگەڵ هاوڕێیان خۆمان سازمان دایەوە و دەستمان بە کار و چالاکییەکانمان لە ناوچەکانی دێولان و سنە کردەوە. لە ساڵەکانی 77 تا 82 بە دەیان جار ماوە ماوە گیراوم، ئەشکەنجە کراوم و دوایە بەردراوم. جاری واش هەبووە بە ماشێن لە بەیانییەوە ڕفێندراوم و هەتا ئێوارێ لە دوای لێدان و بێڕێزی کردن و هەڕەشە و گوڕەشە، لە دەرەوەی شار فڕێیان داومەتە خوارێ و؛ ئەگەر بمهەوێ باسیان بکەم زۆر دەخایەنێ.\nکە ژیانی هاوبەشیشم پێک هێنا هەر بە هەمان شێوە و بگرە سوورتر لە جاران درێژەم بە کار و چالاکییەکانم دا. ڕۆژی زەماوەندەکەم 26ی سەرماوەز دانابوو. ئەوەش ناوەندە ئەمنیەتییەکانی ڕێژیم لە دێولانی هار کردبوو و هاتن لێمانی تێکدەن و بمگرن؛ بەڵام بە حەول و تکای پیاوانی ڕیش سپی و خۆشناوی ناوچەکە پێش بەم کارە گیرا. دواتریش بەبۆنەی چالاکی و هەڵسووڕان لە بۆنەکان و بەڕێوەبردنی بەشکۆی جێژنی نەورۆز و... چەند جارێکی دیکە گیرام و ئازاد کرام و هەر جارەی نیزیک بە مانگ دەیانخستمە بەندیخانەی ئیتلاعاتەوە.\nلەتبوونی حیزب یەکێک لە ناخۆشترین ڕووداوەکانی ژیانم بوو. لە دوای لەتبوونی حیزب گوشاری زیاتریان خستە سەرمان و تەنانەت چەند جار بەڕاشکاوی هەڕەشەی کوشتنم لێکرا. ئەوکات دووکانێکی وێنەگرییم هەبوو کە وەک بنکەیەکی حیزبی چاویان لێدەکرد و زۆریان حەول دا ئەو دووکانەم نەمێنێ. هەتا ڕۆژێکی چووم بۆ سەر کار و دووکانم هەڵگرت و هەر کە دەزگاکانم هەڵکرد لەپڕ دەزگاکان تەقینەوە و دووکانەکەم ئاگری گرت و سووتا. لە ئیدارەی بیمە پێیان گوتم کە ناتوانین خەسارەتی دووکانەکەت قەرەبوو بکەینەوە و ئەمە بڕیارێکە لە سەرووترەوە هاتووە. بانگ کرامە ئیتلاعات و بەرپرسی ئیتلاعاتیش دڵنیای کردم و پێی گوتم کە بۆخۆمان ئەو کارەمان کردووە و پێشمان خۆش بێ تەنانەت دەشتکوژین، بۆیە ئاگات لە خۆت و هەڵسوکەوتەکانت بن...\nلە دوای کۆنگرەی 14، کۆبوونەوەیەکمان بۆ ئەندامان گرتبوو. دە ڕۆژ ڕانەبردبوو کە هەڵیان کوتایە سەر ماڵمان و کتێب و هەموو کەلوپەلە شەخسییەکانمیان لە چەند تەلیس کرد و لەگەڵ خۆیان بە دەست بەستراوەیی بردیانم. لە پاش زیاتر لە سێ مانگ تەحەممولی زۆرترین و قورسترین ئەشکەنجەکان و ئازاردانی ڕووحی و جەستەیی لە زیندانی تاکەکەسیدا درامە زیندانی شاری سنە و دواتر بەڕێی بەندیخانەی قوروە کرام.


ئەردۆغان داوای ئاگربەست دەکات لەنێوان ئۆکرانیا و ڕووسیادا\nی مانگی سێ ٠٢, ٢٠٢٢\nسەرۆکی تورکیا ڕەجەب تەیب ئەردۆغان داوای لە ئۆکرانیا و ڕووسیا کرد دەستبەجێ شەڕی نێوانیا ڕابگرن و " یارمەتیدەر بن لە ئاشتی جیهاندا." وتیشی ئەنقەرە دژایەتی فراوانبوونی هاوپەیمانێتی ناتۆ ناکات.\nتورکیای ئەندام لە هاوپەیمانێتی ناتۆ سنووری ئاوی لەگەڵ ڕووسیا و ئۆکرانیادا هەیە و پەیوەندییەکی باشیشی لەگەڵ ئەو دوو وڵاتەدا هەیە. لەژێر پەیماننامەی مۆنترۆی ساڵی 1936 دا، ڕۆژی دووشەممە تورکیا ڕایگەیاند تەنگەکانی بەڕووی کەشتییە جەنگییەکاندا دادەخات.\nلە کۆنفرانسێکی ڕۆژنامەوانیدا کاتێک پرسیاری لێکرا سەبارەت بە داواکەی ئۆکرانیا بۆ بوون بە ئەندام لە یەکێتی ئەوروپادا، ئەردۆغان وتی تورکیا، کە چەند دەیەیەکە کاندیدە بۆ بە ئەندامبوون لە یەکێتیەکەدا، پشتیوانی لە فراوانبوونی هاوپەیمانێتی ناتۆ و یەکێتی ئەوروپا دەکات.\nئەردۆغان داواشی لە یەکێتیەکە کرد چۆن گرنگی دەدەن بە داواکەی ئۆکرانیا، بەوشێوەیەش گرنگی بدەن بە داواکەی تورکیا بۆ بوون بە ئەندام لە یەکێتیەکەدا. هەروەها ڕەخنەی لە وڵاتانی یەکێتیەکە گرت لەسەر ئەوەی " ڕاستگۆ نین." وتیشی " کاتێک کەسێک هێرشی کردە سەرمان ئایا تورکیاش دەخەنە خشتەی کارەکانتانەوە ؟"


سەرهەڵدان چیا ناوەڕۆکی کۆنگرەی پژاک دەخاتەڕوو – کوردی – RojNews.News\nسەرهەڵدان چیا ناوەڕۆکی کۆنگرەی پژاک دەخاتەڕوو\n22/06/2020 - 5:26:32 pm\nسێشەممە, 9 يون 2020 – 07:33 ڕۆژنیوز – ناوەندی هەواڵەکان\nسەرهەڵدان چیا، لەبارەی ناوەڕۆکی کۆنگرەکەی پژاکەوە بۆ ڕۆژنیوز دەدوێ و دەڵێت، گوتاری سیاسی ئێستای ئێران توانای ئەوەی نییە چیتر لە دەسەڵاتدا بمێنێتەوە، بەوپێیەی گەلانی ئێران ناڕەزایەتییەکانیان بەرامبەر ڕژێم زیاد بووە و چیتر لە ژێر هیچ زەبر و فشارێکی سیاسی و ئایدۆلۆژی دەسەڵاتدا سڵ ناکەنەوە.\nئەو ئەندامەی ئەنجومەنی پژاک دەستنیشانی دەدات، کە گەلانی ئێران بەشێوەیەکی بەرچاو بایکۆتی هەڵبژاردنەکانیان کردوو بەشێوەیەکی خۆڕسکانە ڕژانە سەرشەقامەکان و ناڕەزاییان نیشاندا، کۆنگرەی پژاکیش جەختی لەوە کردووەتەوە سیاسەتی ئێستای ئێران نەیتوانیوە وەڵامدەری داوا ڕەواکانی گەلانی ئێران بێت.\nسەرهەڵدان چیا باسی لە خستنەڕووی سیاسەتێکی جێگرەوە دەکات بۆ ئێستای گەلانی ئێران کە بە هێڵی سێیەم دەناسرێت و پێیوایە خۆڕسکانە لەلایەن گەلانی ئێرانەوە پەیڕەو دەکرێت بە تایبەت گەلی کورد کە خۆیان هاوکاریی خۆیان بوون.\nنمونەی ئەم هەوڵە خۆڕسکانەی گەلانی ئێران و کورد لە قەیرانەکان دەخاتەڕوو بە تایبەت کە لە بومەلەرزەکەی کرماشان و بڵاوبونەوەی کۆرۆنادا خۆی نیشاندا، کە چۆن خەڵکی ڕۆحی هاوکاری و یارمەتیی لێقەوماوانیان تێدا زیندوبویەوە.\nهەروەها دەڵێت، پژاک هێڵی سێیەمی لە کۆنگرەکەدا خستووەتەڕوو کە تیایدا گەل و لایەنەکان پلان و بەرنامەی خۆیان بۆ ئاییندە دابڕێژن و لەم قۆناغەدا تێپەڕن، دوپاتیشیدەکاتەوە نەبوونی یەکێتی نەتەوەیی وایکردووە داگیرکەران، گەلی کورد بۆ دەسەڵاتی خۆیان بەکاربهێنن.\nلە عێراق ٥٠ توشبووی کۆرۆنا تۆمارکران\nنه‌ینه‌وا، فڕۆکەکانی هاوپەیمانان ٧ چەتەی داعشیان کوشت


ڕوانگه: بازرگانی به مرۆڤ له هه‌رێمی کوردستان له ڕاپۆرتی وه‌زاره‌تی ده‌ره‌وه‌ی ئه‌مه‌ریکا\nوەزارەتی دەرەوەی ئەمەریکا، دوێنێ سێشه‌ممه 27ی مانگه 6 ڕاپـۆرتی ساڵانەی خۆی لە بارەی بازرگانی بە مرۆڤ لە جیهاندا بڵاو کرده‌وه. به پیی ئه‌م راپورته 20 ملیۆن کەس لە سەرانسەری جیهان قوربانی ئەم بازرگانیـیەن و زۆربەیان داماو و بەستە زمانن و له‌و منداڵ و کچانه‌ن کە باوک و دایکیان جیابوونەتەوە.\nله‌م ڕاپۆرته، داوا لە وڵاتان کراوه ئەو کەسانە دەسـتنیشان بکەن کە جلوبەرگی دەسەڵاتیان لەبەردایە و بەشداری لەو تاوانە دەکەن و کۆسپ لە بەردەم لێکۆڵینەوە یاسایـیەکان دروست دەکەن.\nوڵاتی چین یەکێـکە لەو وڵاتانەی لە ڕاپـۆرتەکەدا باسی لێکراوە. دەیان هەزار کرێکاری کۆریای باکور بۆ ماوەی درێژ لە چین کاریان پێـدەکرێت، بەڵام موچەکانیان بۆ حکومەتی کۆریای باکور دەچێت و پاشان ئەو کرێکاران بە زۆر دەنێرنەوە بەبێ ئەوەی بپـرسن ئایا ئەوانە قوربانی بازرگانی مرۆڤن یان نا.\nڕاپـۆرتەکە لە 454 لاپەڕە پـێکهاتووە و تیایدا باس لە ئاستەکانی بازرگانی بە مرۆڤ دەکرێت لە 187 وڵات و ناوچە، لەوانە له ئێران، عێراق و هه‌رێمی کوردستان و زۆربه‌ی وڵاتانی تری جیهانیش.\nله به‌رنامه‌ی ڕوانگه‌ی ئه‌م حه‌وته، بۆ باسکردن له سه‌ر ئاستی بازرگانی به مرۆڤ و به تایبه‌ت باز‌رگانی به جه‌سته‌ی خانمان له هه‌رێمی کوردستان و له‌وانه خانمانی ئێرانی و هه‌روه‌ها به‌رپرسیاری و شێوازی هه‌ڵوێست گرتنی به‌رپرسانی ده‌سه‌ڵات له هه‌رێمی کوردستان و ئێران له‌م باره‌یه‌وه میوانداری به‌ڕێزان خاتوو تارا حوسێن، وته‌بێژی ڕێکخراوه‌ی ته‌ڤگه‌ری ئازادی دانیشتووی هه‌ولێر و خالید موحه‌ممه‌دزاده، ڕۆژنامه‌وانی دانیشتووی سولێمانی ده‌که‌ین.\nڕوانگه: دیارده‌ی بازرگانی به مرۆڤ له هه‌رێمی کوردستان له ڕاپۆرتی وه‌زاره‌تی ده‌ره‌وه‌ی ئه‌مه‌ریکا


بەرگری شارستانی هەولێر، هۆشداری شەپۆلی باران بارینی بەهێز دەدات – تۆڕی میدیایی خەڵک\n2020/05/05 - 1:30 PM\nبەرگری شارستانی پارێزگای هەولێر ڕایدەگەیەنێت، پێشبینی دەكرێت لە سبەی دوای نیوەڕۆوە هەرێمی كوردستان بكەوێتە ژێر كاریگەری شەپۆلێكی مامناوەند بۆ بەهێزی باران بارینەوەوە.\nبەرگری شارستانی پارێزگای هەولێر لە ڕاگەیەنراوێكدا ئاماژە بۆ ئەوە دەكات، كاریگەری قووڵی شەپۆلەكە لە ڕۆژی چوارشەممەدا دەبێت كەتیادا لەزۆربەی ناوچەكانی بادینان و هەولێر و ئیدارەی ڕاپەڕین ئەگەری باران بارینی بەهێز و بەرزبوونەوەی ئاستی ئاو هەیە.\nئاشكراشیكرد، لەسبەینێوە خێرایی با لەسەرجەم ناوچەكان بەڕێژەیەكی زۆر زیاد دەكات و لەهەندێ ناوچە ئەگەری هەیە خێرای با بگاتە سەروو 60كم لەكاتژمێرێدا.\nباران بارينشارستانی هەولێر،هەرێمی كوردستان


ڕوونکردنەوەی نوێنه‌رایه‌تیی حیزبی دێموکرات لە “هاوپێوه‌ندی بۆ ئازادی و به‌رابه‌ری له ئێران” – PMNews\nکوردستان میدیا: نوێنه‌رایه‌تیی حیزبی دێموکرات لە “هاوپێوه‌ندی بۆ ئازادی و به‌رابه‌ری له ئێران” ڕوونکردنەوەیەکی سه‌باره‌ت به لێدوانێکی ئه‌م هاوپێوه‌ندییه بۆ بیر و ڕای گشتی بڵاو کردەوە.\nدەقی ڕوونکردنەوەکە بەم چەشنەیە:\nڕوونکردنه‌وه بۆ بیر و ڕای گشتی\nپاش دستپێکردنی گرژییه‌کان له نێوان ڕژیمی کۆماری ئیسلامیی ئێران له‌گه‌ڵ وڵاتانی ناوچه و هه‌ندێ وڵاتی دیکه، “هاوپێوه‌ندی بۆ ئازادی و به‌رابه‌ری له‌ئێران” که له ١٠ حیزب و لایه‌ن، له‌وانه حیزبی دێموکراتی کوردستانی ئێران پێک هاتووه، له‌ڕێکه‌وتی ٢ی جۆزه‌ردانی ١٣٩٨ به‌رانبه‌ر به٢٣ی مای ٢٠١٩، به‌یاننامه‌یه‌کی بڵاو کرده‌وه.\nئه‌م به‌یاننامه که له ژێر سه‌ردێڕی “به‌رزبوونه‌وه‌ی ئاستی گرژیه‌کان، زۆربوونی مه‌ترسی شه‌ڕ ده‌رفه‌تێک بۆ سه‌رکوتی خه‌باتی خه‌ڵک دژ به ڕژیمی سه‌رکوتکه‌ر و فاسدی کۆماری ئیسلامی ئێران” بڵاوکراوه‌ته‌وه، بۆته هۆی نیگه‌رانی به‌شێک له ئه‌ندامانی حیزب و هه‌روه‌ها به‌شێک له‌دۆستان و لایه‌نگرانی حیزبه‌که‌مان.\nله ڕێگه‌ی ئه‌م ڕوونکردنه‌وه بیر و ڕای گشتیی کوردستان ئاگادار ده‌که‌ینه‌وه که هه‌مووی ده‌قی ئه‌م به‌یاننامه‌یه سیاسه‌تی حیزبی دێموکراتی کوردستانی ئێران نییه.\nحیزبی دێموکراتی کوردستانی ئێران سیاسه‌ته گرژیی‌خولقێنه‌ره‌کانی ڕژیمی کۆماری ئیسلامی وه‌کوو هۆکاری سه‌ره‌کی دروست بوونی ئه‌م قه‌یرانه ده‌بینێ.\nحیزبی دێموکرات هه‌میشه له‌و کرده‌وانه که له چوارچێوه‌ی ڕووخانی ڕژیم یان لاواز کردنی ئه‌م ڕژیمه دژه‌مرۆڤه ئه‌نجام ده‌درێن، پێشوازی کردووه و لەسەر ئەو سیاسەتەش بەردەوامە.\nلێرەدا، هەڵەیەک لەلایان نوێنەرایەتی حیزبی دێموکراتی کوردستانی ئێران لە “هاوپێوەندی” ڕووی داوە و لە بەر ئەوە داوای لێبوردن دەکەین.\nنوێنه‌رایه‌تیی حیزبی دێموکراتی کوردستانی ئێران له “هاوپێوه‌ندی بۆ ئازادی و به‌رابه‌ری له ئێران”\n٢٦ی جۆزه‌ردانی ١٣٩٨ به‌رانبه‌ر به ١٥ی ژوئه‌نی ٢٠١٩\nبالا گرفتن تنش، افزايش خطر جنگ فرصتی برای سرکوب مبارزات مردم ما عليه نظام جنایت کار و فاسد جمهوری اسلامی ایران!


مەسرور بارزانی : پێویستە نوێنەرانی کوردستان لە پێناو داکۆکیکردن لە شایستە و مافە دەستوورییەکانی خەڵکی کوردستان کاربکەن\n2021-10-13 [02:34 AM]\nئەمڕۆ چوارشەممە (١٣ی ئۆکتۆبەری ٢٠٢١) مەسرور بارزانی، سەرۆکی حکومەتی ھەرێم سەرۆکایەتی کۆبوونەوەی ئاسایی ئەنجومەنی وەزیرانی ھەرێمی کوردستان کرد، لە کۆبوونەوەکەدا سەرۆکی حکومەت ستایشی خۆڕاگری خەڵکی ناوچە کوردستانییەکانی دەرەوەی ئیدارەی ھەرێم کرد و رایگەیاند، پێویستە نوێنەرانی کوردستان لە پێناو داکۆکیکردن لە شایستە و مافە دەستوورییەکانی خەڵکی کوردستان کاربکەن.\nلە سەرەتای کۆبوونەوەکەدا، سەرۆکی حکومەت بە بۆنەی کۆتاییھاتنی پڕۆسەی دەنگدان بۆ ھەڵبژاردنی ئەنجومەنی نوێنەرانی عێراق، بە ناوی ئەنجومەنی وەزیرانەوە، پیرۆزبایی لە گەلی کوردستان و گشت لایەنە براوەکانی ھەڵبژاردن کرد و سوپاسی پێشمەرگە و پۆلیس و ھێزەکانی ئاسایشی ناوخۆی بە گشتی کرد، کە ئەرکی خۆیان سەرکەوتووانە بەجێگەیاند لە رەخساندنی زەمینەیەکی ئارام بۆ پرۆسەی دەنگدان.\nسەرۆک حکومەت جەختی لەوە کردەوە، کە پێویستە نوێنەرانی کوردستان، لێرە بەدواوە، لە پەرلەمانی عێراق بەیەکەوە یەکگرتووانە و بەھەماھەنگیی و یەکڕیزی کاربکەن، لە پێناو داکۆکیکردن لە شایستە و مافە دەستوورییەکانی خەڵکی کوردستان، دوور لە ململانێی ناوخۆیی، دووپاتیشی کردەوە کە حکومەتی ھەرێمی کوردستان، ئامادەیە بۆ ھەر ھاوکاری و ھەماھەنگییەک لەگەڵ نوێنەرانی کوردستان لە پەرلەمانی عێراق، بە ھەموو جیاوازیی و رەنگەکانەوە، بۆ درێژەدان بە کارکردن و ھەماھەنگیکردن لە گەڵ حکومەتی فیدراڵی، بە ئامانجی دابینکردنی ماف و شایستە دەستوورییەکانی ھەرێمی کوردستان.\nمەسرور بارزانی، ستایشی خۆڕاگری خەڵکی ناوچە کوردستانییەکانی دەرەوەی ئیدارەی ھەرێمی کرد و پیرۆزبایی دەرچوونی نوێنەرانی کوردی لەو ناوچانەدا کرد و ئاماژەی بەوەدا، کە ئەنجامی ھەڵبژاردن لە ناوچە دابڕێنراوەکان، دووپاتکردنەوەی ناسنامەی کوردستانیبوونی ئەو ناوچانەیە، جەختیشی لەوە کردەوە. کە پێویستە نوێنەرانی کوردستان لە رێی جێبەجێکردنی ماددەی ١٤٠ی دەستوور، کاربکەن بۆ ئەوەی بارودۆخی ئەو ناوچانە ئاسایی بکرێتەوە.\nپاشان "کەمال ئەتروشی"، وەزیری سامانە سروشتییەکان، لە کۆبوونەوەکەدا راپۆرتێکی پێشکەش کرد، کە تایبەت بوو بە بەرەوپێشچوون و ئاستەنگەکانی بەردەم جێبەجێکردنی بڕیارەکانی ئەنجومەنی وەزیران بۆ دابینکردنی نەوتی سپی و بەنزین، بە ھەماھەنگی وەزارەتی نەوتی حکومەتی فیدراڵی.\nلە بڕگەی سێیەمی کۆبوونەوەکە، سەرۆکی فەرمانگەی ھەماھەنگیی و بەدواداچوون "عەبدولحەکیم خەسرەو"، راپۆرتێکی سەبارەت بە بەدواداچوون بۆ جێبەجێکردنی بڕیارەکانی چاکسازی و رێکخستنەوەی داھاتەکان لە ھەرێمی کوردستان خستەڕوو، کە چەندین راسپاردەی تێدابوو بۆ وەزارەتە پەیوەندیدارەکان، لەپێناو بەکارھێنانەوەی بۆ خزمەتی گشتی و پڕۆژەکانی ئاوەدانکردنەوە.\nلە کۆتایی کۆبوونەکەدا، ئەنجومەنی وەزیران بڕیاریدا بە راسپاردنی ھەر یەک لە "فەرسەت ئەحمەد"، وەزیری داد، "ڤالا فەرید"، وەزیری ھەرێم بۆ کاروباری پەرلەمان، ئومێد سەباح سەرۆکی دیوانی ئەنجومەنی وەزیران و ئامانج ڕەحیم سکرتێری ئەنجومەنی وەزیران، بۆ سەرپەرشتی و بەداواداچوونی ئەو داوا یاساییانەی کە لە دادگای باڵای فیدرالی پەیوەندیدارن بە ھەرێمی کوردستان و ئاگادارکردنەوەی ئەنجومەنی وەزیران لە بەرەوپێشچوون و ئاستەنگەکانی بەردەم ئەو داوایانە، بە ئاراستەی زامنکردنی ماف وشایستەکانی ھەرێمی کوردستان و داکۆکیکردن بە باشترین شێواز لە ماف ودەسەڵاتە دەستوورییەکانی ھەرێم، لە ڕێگای تیمی قانونی شارەزا، لە ژێر ڕێنمایی وسەرپەرشتی ئەنجومەنی وەزیران.


ئەنجام: 46 ئەنجامى گەڕان دۆزرایەوە.\n1. مۆسکۆ ده‌ڵێت هێزه‌کانی سوپای سوریا چوونه نێو شاری منبه‌ج\n... نێو شاری منبه‌ج و کۆنتڕۆڵی شاره‌که‌یان له ده‌ست گرتووه. سوپای سوریا ڕۆژی هه‌ینی ڕایگه‌یاند که له سه‌ر داوای هێزه‌کانی سه‌ر به په‌یه‌ده چوونه‌ته شاری منبه‌ج و ئاڵای سوریایان له‌م شاره‌دا هه‌ڵکردووه‌ته‌وه. ...\n2. پلانی ئه‌مریکا و سه‌عوودیا له ڕۆژهه‌ڵاتی سوریا / واشنتن چ به‌ڵێنێکی به ئه‌نکه‌ره داوه؟\n... کوردستانی عێراق تا ڕژێمێکی لایه‌نگری تورکیا له باکور و باکوری ڕۆژهه‌ڵاتی سوریا پێک بهێندرێت. ئه‌م پلانه‌ش له کاتێکدایه که ئایدۆلۆژیای یه‌کینه‌کانی پاراستنی گه‌ل سه‌ر به په‌یه‌ده و په‌که‌که یه‌کێکه ...\n3. ئامانجی ڕێکه‌وتنی تورکیا و ئه‌مریکا له منبه‌ج / گرنگی ڕۆژهه‌ڵاتی فۆرات بۆ واشنتن له ڕووی ئابوری و سه‌ربازییه‌وه\n4. ئه‌ردۆغان سه‌باره‌ت به کورد ئه‌م داوایه‌ی له پوتین کردووه!\n5. پێنج کێشه‌ی به‌رده‌م سیاسه‌تی ده‌ره‌وه‌ی حکومه‌تی نوێی ئه‌ردۆغان\n... ئه‌مریکا چه‌ندین بابه‌تی گرنگی وه‌ک پاڵپشتی ئه‌مریکا له په‌یه‌ده و هێزه‌کانی سه‌ر به‌م حیزبه‌ی کوردانی سوریا و ڕاده‌ستکردنه‌وه‌ی فه‌تحووڵا گویله‌نی له پێشه. ئه‌ردۆغان به ئاشکرا گویله‌نی به ڕێکخستنی ...\n6. هاوسەرۆکی پەیەدە: تورکیا دەیەوێت دیمۆگرافیای ناوچەکە بگۆڕێت\nجام کوردی: ئەو ئۆپه‌راسیۆنەی له‌لایه‌ن سوپای توركیا و سوپای سووریای ئازاد بۆ سەر عەفرین ئەنجامدەدرێت، مه‌ترسیی ئەوەی لێدەکرێت ببێتە هۆی گۆڕانی دیمۆگرافیای ناوچەکە. شاهۆز حەسەن، هاوسەرۆکی پارتی یەکێتیی ...\n7. ئەردۆغان: هیوادارم چیک ساڵح موسلیم ڕادەستی توركیا بكات\n... وڵاتی چیک ڕادەستی ئێمەی بكات". ره‌جه‌ب ته‌یب ئه‌ردۆغان له میانه‌ی به‌شدارى کردنی له شەشەمین كۆنگره‌ى ئاسایى پارته‌كه‌ى له ئورفا، ڕایگه‌یاند "سه‌رده‌سته‌ى په‌یه‌ده ده‌ستگیر كرا، هیوادارین چیک ڕاده‌ستى ...\n8. وردەکاریی دەستگیرکردنی ساڵح موسلیم لە چیک\n9. ميدياكانى توركيا: ساڵح موسلیم ده‌ستگیركرا\n10. ساڵح موسلیم خرایه ناو لیستی تیرۆر و ملیۆنێک دۆلار دەدرێته ئەو کەسەی شوێنەکەی ئاشکرا بکات\n11. كۆنگره‌ی سووچی به‌بێ كورد ده‌ستی به‌كاره‌كانی كرد\n... بكات. به‌ڵام هیچ كه‌سێكی كورد به‌نوێنه‌رایه‌تی ته‌ڤده‌م و په‌یه‌ده به‌شداریی كۆنگره‌كه ناكه‌ن، هه‌رچه‌نده ئه‌وان له سه‌ره‌تاوه ڤیتوی توركیایان له‌سه‌ر بووه تا بانگهێشتی كۆنگره‌كه نه‌كرێن و ئێستا ...\n12. توركیا: ئۆپه‌راسیۆنه‌كانمان ده‌گوازینه‌وه ناو هه‌رێمی كوردستانیش\n... له‌به‌رامبه‌ردا ئه‌نقه‌ره سووره له‌سه‌ر ئه‌وه‌ی كه په‌یه‌ده و یه‌په‌گه باڵی چه‌كداری په‌كه‌كه‌ن له رۆژئاوا و، به تیرۆریست ناویان ده‌بات. ئه‌مه‌ش وایكردووه گرژییه‌كانی نێوان ئه‌نقه‌ره و واشنتۆن ...\nدروستکراوە لە 26 کانونی دووەم 2018\n13. په‌یه‌ده له‌باره‌ی عه‌فرینه‌وه په‌یامێكی به‌په‌له بڵاوده‌كاته‌وه\nجام کوردی: ئه‌نجومه‌نی گشتیی پارتی یه‌كێتی دیموكراتی (په‌یه‌ده) په‌یامێكی به‌په‌له ئاراسته‌ی واشنتۆن و مۆسكۆ ده‌كات و داوایان لێده‌كات، هه‌ڵوێستی ڕون و یه‌كلاكه‌ره‌وه به‌رامبه‌ر به‌په‌لاماره‌كانی ...\n14. پەیەدە داوا دەکات کۆمەڵگەی نێودەوڵەتی بەهانای عەفرینەوە بچن\nجام کوردی: پارتی یەکێتی دیموکرات داوای لە کۆمەڵگەی نێودەوڵەتی و نەتەوە یەکگرتووەکان دەکات عەفرین بپارێزن لە هەڕەشەکانی تورکیا. پارتی یەکێتی دیموکرات " پەیەدە" داوای لە کۆمەڵی نێودەوڵەتی کرد پارێزگاریی ...\n15. وه‌فدێکی وەزارەتی دەرەوەی ئەمریکا سەردانی په‌یه‌ده ده‌کات\nجام کوردی: شاندێکی وەزارەتی دەرەوەی ئەمریکا سەردانی کوردستانی سووریای کرد و لەگەڵ پەیەدەدا کۆبووەوە. بەپێی میدیاکانی تورکیا، شاندەکەی وەزارەتی دەرەوەی ئەمریکا بە سەرۆکایەتی دیبلۆماتکار ماكس مارتن ...\n16. تورکیا: پێدانی چەک بە یەپەگە بە واتای ھەڕەشەیه بۆ سەر تورکیا\nجام کوردی: وتەبێژی سەرۆکایەتی کۆماری تورکیا رایگەیاند، پنتاگۆن دووبارە ئاشکرایکرد لە ھاوکاریکردنی ھێزەکانی سووریای دیموکرات، بەردەوامدەبێت کە لە نێوانیاندا پەیەدە و یەپەگە ھەیە. بێگومان ئەمەش قبووڵکراو ...\n17. پەیەدە لە بارەی داگیركردنی عەفرین-ەوە هۆشداری دەدات\nجام کوردی: پارتی یەكێتی دیموكراتی (پەیەدە) راگەیاندراوێك لەبارەی پیلانەكانی توركیا بۆ داگیركردنی شاری عەفرین بڵاودەكاتەوەو هەر پەلامارێكی ئەو وڵاتە دەخاتە ئەستۆی وڵاتانی بەشداربووی رێكەوتنەكەی ئەستانە. ...\n18. توێژه‌رێکی سیاسی: پرۆژه‌ی کوردستانی گه‌وره چووه‌ته بواری جێبه‌جێکردنه‌وه\n... یه‌کینه‌کانی پاراستنی گه‌ل سه‌ر به په‌یه‌ده ده‌کرێت. ناوبراو له درێژه‌دا وتی: باراک ئۆباما له‌م ساڵانه‌ی دواییه‌دا له ڕووی کوردانی سوریا سه‌رمایه‌دانه‌ریی کردووه و ئه‌م ڕه‌وته‌ش له لایه‌ن دوناڵد ...\n19. ساڵح موسلیم: هیچ پڕۆژەیەكمان نییە بۆ بەستنەوەی باشور و ڕۆژئاوای كوردستان بە دەریای سپی\n20. ساڵح موسلیم و سەرۆكی فەڕەنسا كۆبوونەوە


تشرینی دووه‌م 2016 – مالپه‌رێ خابير\nسەرەتا / 2016 / تشرینی دووه‌م\nئەرشیڤێ هه‌يڤانه: تشرینی دووه‌م 2016\nتشرینی دووه‌م, 2016\nموزێس ب باشترین یاریكه‌ر هاته ده‌ست نیشانكرن\nماڵپه‌رێ خابیر/زاخۆ جه‌ماوه‌رێ یانا چێلسی یاریكه‌رێ نێچیری و یانا چێلسی ڤیكتور موزێس ب باشترین یاریكه‌رێ هه‌یڤا تشرینا دووێ ده‌ست نیشانكرن . یاریكه‌رێ 26 سالی موزێس د ماوێ حه‌فت یاریێن چووی دا ئاسته‌كێ به‌رز و سه‌رنج راكێش دگه‌ل یانا چێلسی پێشكێش كربی و ل یاریا بهێزا ژ خۆلا ئینگلته‌را لبه‌رامبه‌ری یانا …\nڤيديو : ب ڤان رێكا كاميره‌يا چاڤدێريێ د ژوورا جلگهوروينێ ڤه ئاشكرا بكه .\nده‌ستاڤێن مالا وه‌زیره‌كێ هندی ل دژى فیشه‌كبرینێ نه .\nده‌ستاڤێن مالا وه‌زیره‌كێ هندی ل دژى فیشه‌كبرینێ نه . مالپه‌رێ خابیر / زاخۆ سه‌رۆكوه‌زیرێ ویلایه‌تا “تیلانگا” ل باشورێ چینێ پێله‌كا نه‌رازیبینێ ل دویڤ خوه دا ئینا پشتی هاتیه ڤه‌گوهاستن ب خانییه‌كێ نوی ب تێچوونا 7.3 ملیون دولاران . خانیێ نوی لسه‌ر رووبه‌رێ 9 هزار مه‌ترێن چارگوشه هاتیه ئاڤاكرن و ل …\nڤه‌كولین : گرنگییا لبه‌ركرنا گوره‌یان ل ده‌مێ نڤستنێ لسه‌ر ژیانا جنسی دهێته ئاشكراكرن .\nڤه‌كولین : گرنگییا لبه‌ركرنا گوره‌یان ل ده‌مێ نڤستنێ لسه‌ر ژیانا جنسی دهێته ئاشكراكرن . مالپه‌رێ خابیر / زاخۆ ل دویماهیێ دیار بی كو لبه‌ركرنا گوره‌یان ل ده‌مێ نڤستنێ مفایێن مه‌زن یێن هه‌ین، و گرنگترینێ وان باشتركرنا پرۆسه‌یا جنسی یه و هاریكارییا ب ده‌ستڤه‌ئینانا نڤستنه‌كا باشتره . ڤه‌كولینه‌كا ژ لایێ ڤه‌كوله‌رێن …\nپتر ژ ئێك ملیار لینكێن هاكێ دگوگلی دا دهێنه دیتن .\nپتر ژ ئێك ملیار لینكێن هاكێ دگوگلی دا دهێنه دیتن . مالپه‌رێ خابیر / زاخۆ دویماهی راپورتا شه‌فافیه‌تێ یا بزوێنه‌رێ لێگه‌ریانێ گوگلی دیاركر كو پتر ژ ئێك ملیار لینكێن هاككری هاتینه ژێبرن، كو به‌ربه‌لاڤ بین لسه‌ر ئه‌نترنێتێ . راپورتێ رۆهنكر كو د 12 هه‌یڤێن بوری دا پتر ژ ملیار سكالایێن …\nئه‌رسنال گرنگی یێ ب ڤی راهێنه‌ری د دت\nماڵپه‌رێ خابیر/زاخۆ ڕاپۆرتێن ڕۆژنامه‌ڤانی به‌لافكرینه ، رالف هازن هاتل راهێنه‌رێ نه‌مساوی و یانا لایبزیگ سه‌ركێشا خۆلا ئه‌لمانیا به‌ربژێره بۆ وه‌رگرتنا پوستێ راهێنه‌راتیا یانا ئه‌رسنال یا ئینگلیزی لجهێ راهێنه‌رێ فره‌نسی ئارسن ڤنگه‌ری . ڕۆژنامه‌یا (زه سه‌ن) با ئینگلیزی ئاشكه‌راكرییه ، یانا ئه‌رسنال گرنگیی ب راهێنه‌رێ یانا لایبزیگ یا ئه‌لمانی د دت …\nحه‌له‌ب گه‌هشتیه ئاسته‌كێ گه‌له‌ك مه‌ترسدار .\nحه‌له‌ب گه‌هشتیه ئاسته‌كێ گه‌له‌ك مه‌ترسدار . مالپه‌رێ خابیر / زاخۆ شەڕو پێكدادان لەچەندین ناوچەیێن حەلەبێ بەردەوامە، ل دویڤ زانیارییان ژى، دماوێ سێ رۆژێن بوریدا زێده‌تر ژ (20) هزار كەس ئاوارە بینە و خه‌لك نه‌چاربیه خوه راده‌ستى ده‌ستهه‌لاتا دیمه‌شقێ بكن ئه‌ڤا بۆ ماوێ 5 ساله ئه‌وان د كوژت و ئاڤاهیێن وان …\nل روژهه‌لات و باكور و باشورێ عێراقێ به‌فر باریه .\nل روژهه‌لات و باكور و باشورێ عێراقێ به‌فر باریه . مالپه‌رێ خابیر / زاخۆ ژبه‌ر حه‌فتیه‌كه ل ته‌هران و چه‌ندین ناوچه‌یێن دى یێن ئیرانێ به‌فره‌كا زور باریه و دووهى و ئه‌ڤرۆ چوار شه‌مبێ ژى به‌فرێ چیایێن سعودیه سپى كرینه و پێله‌كا به‌فرێ ب سه‌ر ڤى وه‌لاتى ژى دا هاتیه ، …\nسلێمانى : ماموستایێن نه‌رازى بایكوت نه‌شكاندن .\nسلێمانى : ماموستایێن نه‌رازى بایكوت نه‌شكاندن . مالپه‌رێ خابیر / زاخۆ هەرچەندە بڕیاربى ل سنورێ سلێمانیێ و دەوروبەرێن وێ بایكۆت هاتبایه شكاندن، بەڵێ دەرگه‌هێ به‌هره‌كا زورا قوتابخانان بگرتى ماینه و مامۆستا و فەرمانبەرێن نه‌ڕازای ژى بەردەوامن ل سەر بایكۆتێ، پلان ژى ده‌ینانه، رۆژا پێنج شەمبێ 1-12-2016 خۆپیشاندانێ بكن . بڕیاربى …\nنه‌دادپه‌روه‌ریه‌كا مه‌زن د یاسایێ حه‌شدا شه‌عبى دا هه‌یه .\nنه‌دادپه‌روه‌ریه‌كا مه‌زن د یاسایێ حه‌شدا شه‌عبى دا هه‌یه . مالپه‌رێ خابیر / زاخۆ پەرلەمانتاره‌کێ کورد ل پەرلەمانێ عێراقێ ئاشکرا کر، یاسایێ حەشدا شەعبی نادادپەوەرییەکا زۆر تێدایە، ئەو ژى گوت، کو ترس هەیە هێزێن حەشدا شەعبی ل ناوچێن کوردستانیێن مووسڵ نه‌هێنه ڤه‌كێشان . ئەشواق جاف، پەرلەمانتارا کورد ل ئەنجومەنێ نوێنەرێن عێراقێ …


هێزەکانی عێراق توانیویانە گەڕەکێـکی ناوچەی کۆنی شاری موسڵ لە داعش ڕزگاربکەن، پاش ئەوەی شکستیان هێنا بە هێرشێـکی لەناکاوی داعش لە ناوچەیەکی ڕۆژئاوای شارەکە.\nفەریق ڕوکن عەبدولئەمیر ڕەشید یارەڵڵا فەرماندی ئۆپـۆراسیۆنەکان ئەمڕۆ دووشەممە لە ڕاگەیاندنێـکدا گوتی هێزەکانی دژە تێرۆر بەیانی ئەمڕۆ توانیان گەڕەکی فاروقی یەکەم ڕزگاربکەن کە دەکەوێتە بەرامبەر (مزگەوتی نوری)، ئەمەش پاش ئەوەی زیانێـکی گیانی زۆریان پـێگەیاند.\nئەم ڕاگەیاندنە پاش ئەوە دێت کە دوێنێ یەکشەممە عەمید یەحیا ڕەسوڵ گوتەبێژی فەرماندەیەتی ئۆپەراسیۆنە هاوبەشەکان گوتی تەنها 1% ی ناوچەی کۆنی شاری موسڵ بە دەستی داعشەوە ماوەتەوە و ئێستا هێزە عێراقیـیەکان لە چەند قۆڵێـکەوە لە هێرشەکانیان بەردەوامن بۆ ڕزگارکردنی ئەو دوا شوێنەی لە شارەکە بە دەست داعشەوە ماوەتەوە.\nلە لایەکی دیکە هێزە عێراقیـیەکان بەردەوامن لە پشـکنینی چەند گەڕەکێـکی هەردوو ناوچەی تەنک و یەرموک لە ڕۆژئاوای شارەکە، پاش ئەوەی شەوی یەکشەممە ژمارەیەک چەکداری داعش لەو ناوچانە سەریانهەڵدا و هێرشێـکی لە ناکاویان ئەنجام دا. ئەمەش دانیشتوانەکەی تووشی ترس و دڵەڕاوکێ کرد کە لەم دوایـیانە گەڕابوونەوە بۆ سەر ماڵ و حاڵی خۆیان.\nفەریق ڕوکن عەبدولوەهاب ئەلساعدی فەرماندەی هێزی دژە تێرۆر بە ئاژانسی دەنگ‌وباسی فڕانس پـرێسی گوت ئەو کۆمەڵە چەکدارەی داعش کە لە نێوان 15 بۆ 20 کەس دەبوون لەگەڵ خەڵکی ئاوارە لە شارەکە دەرچووبوون و لە ناوچەی تەنک خۆیان حەشاردابوو و ئەم هێرشەیان کرد. گوتیشی ئێستا هێزەکان ماڵ بە ماڵی ناوچەی یەرموک دەگەڕێن و پاشان تەواوی ڕۆژئاوای شاری موسڵ دەپشکنن.


:: PM:03:30:28/07/2021 \nرەنگە رۆژێك لە رۆژان دایك و باوك و پزیشكان رێنوێنی ئەوەیان كردبێ كە نابێت رێژەیەكی زۆری شیرینی و نوقڵ بخۆرێت، چونكە زیانی گەورە بە ددان و پووك دەگەیەنن و دەبنە هۆی كلۆربوون و رەشهەڵگەڕانی ددانەكان، بەڵام ئەوانە هەموو ئەو خۆراكانە نین كە پێویستە وریایان بیت.\nكەمكردنەوەی خواردنی شیرینی و شوشتنی ددان باشترین چارەسەرییە\nبەپێی راپۆرتێكی ماڵپەڕی ئێزگەی دەنگی ئەڵمانیا "دۆیچ فیلە"، پزیشكان وریایی لە خواردنی چەند جۆرێك خواردن دەدەن كە دەبێ لە زیانەكانیان بۆ ددان و پووك وریا و ئاشنا بین، هاوكات كەمكردنەوەی خواردنیان و شوشتنی ددان و پووك لە ماوەیەكی كورت دوای خواردنیان، باشترین چارەسەرییە، وەك ئەو خۆراكانەی خوارەوە:\n*شیرینی، دەبێتە هۆی كلۆربوونی ددان، چونكە رێژەیەكی زۆری شەكری تیادایە و بە ددان دەنووسێت، وا باشترە ئەو جۆرەیان بخۆی كە رێژەی شەكری كەمە.\n*گەنمەشامی، رەنگە خۆراكێكی تەندروست بێت، بەڵام هەندێك جار هەوكردنی پووك دروست دەكات بەهۆی چوونی بۆ نێوان ددانەكان، هەروەها شكانی ددانیش دروست دەكات، ئەگەر نەكوڵاو بێت.\n*میوەی وشككراوە، سەرچاوەیەكی باشی ریشاڵەكانە، بەڵام هاوكات كارەساتە بۆ ددان، چونكە جیا لەوەی شەكرێكی زۆری تیادایە، بە ددانەكان دەنووسێ و بە زەحمەتیش لادەچێت.\n*قاوەی بەستوو، ئەگەر رۆژانە چەندجارێك بیخۆی دەبێتە هۆی كلۆربوونی ددان، شەكری تیادایە و رێگری لە كاری لیك دەكات بە پاراستنی ددانەكان، بۆیە زۆرخواردنەوەی كاری لیكەرژێنەكان پەك دەخات لە پاراستنی ددان لە بەكتریا.\n*چەرەزات، زۆرخواردنی چەرەزات دەبێتە هۆی هەوكردنی توندی ددان و پارچەكانی لەناو كەلێنی ددانەكان دەمێنێتەوە، بۆیە وا باشترە دوای خواردنی چەرەزات بۆ ماوەی دوو خولەك ددانەكانت بشۆیت.\n*ئاوی لیمۆی گەرم، باشترین شتە بۆ كەمكردنەوەی كێش، بەڵام ددان لەناو دەبات، چونكە ترشی بەهێزی تیادایە و چینی مینای ددان لەناو دەبا و تووشی هەستیاریان دەكات.\n*پارچەی بەستوو، خەڵكێك هەیە حەز بە خواردنی بەفر یان پارچەی ئاوی بەستوو دەكات، ئەوانە زیان بە مینای ددان دەگەیەنن و دەشبنە هۆی شكانی ددانەكان.\n*خواردنەوەی وزەبەخش، رێژەیەكی زۆری شەكر و ترشەكانیان تیادایە و ددان بە چینێك دادەپۆشن كە بەتێپەڕبوونی كات كەلێن و بۆشایی لە پووك و نێوان ددانەكان دروست دەكەن و دەبنە هۆی كلۆ‌وربوونی ددانەكان.\n*مێوژ و شوكولاتە، ئەوانەیش كلۆربوونی ددان دروست دەكەن، بەهۆی شەو رێژە زۆرەی شەكر و نووسانی بە ددانەكانەوە.\n*لەتی پەتاتە یان جبس، خەڵكێكی زۆر حەز بە خواردنیان دەكات، بەتایبەتی منداڵ و رواڵەكان، ئەو بە نیشاستە دەوڵەمەندە كە دواتر دەبێتە شەكر و لە نێوان ددانەكان دەمێنێتەوە و دەبێتە هۆی كلۆربوونیان.